cyanic-selkie/wikianc huggingface dataset:
রাজমা (ব্যাঞ্জন)
আঞ্চলিক ভিন্নতা
আরও এগিয়ে গেলে, জম্মু প্রদেশের ভাদেরওয়াহ শহর থেকে অল্প দূরে ডোডা জেলার চিন্তা উপত্যকার রাজমা সবচেয়ে জনপ্রিয় বলে জানা যায়। এগুলি সমভূমিতে জন্মানো বেশিরভাগ রাজমার চেয়ে আকারে ছোট ও কিছুটা মিষ্টি স্বাদের হয়।
ভারত
ভূগোল
ভারতীয় উপকূলরেখার দৈর্ঘ্য ৭,৫১৭ কিলোমিটার (৪,৬৭১ মাইল)। এর মধ্যে ৫,৪২৩ কিলোমিটার (৩,৩৭০ মাইল) ভারতীয় উপদ্বীপের এবং ২,০৯৪ কিলোমিটার (১,৩০১ মাইল) আন্দামান, নিকোবর ও লাক্ষাদ্বীপের অন্তর্গত। ভারতীয় নৌবাহিনীর হাইড্রোগ্রাফিক চার্ট অনুসারে মূল অঞ্চলের উপকূলভূমি ৪৩% বালুকাময় সৈকত, ১১% পাথুরে উপকূল ও ভৃগু (উঁচু খাড়া পাড় বা ক্লিফ), ৪৬% জলাজমিপূর্ণ উপকূল দ্বারা গঠিত।
রাজমা (ব্যাঞ্জন)
আঞ্চলিক ভিন্নতা
রাজমা ও ভাতের সংমিশ্রণটি সাধারণত উত্তর ভারতীয় ও নেপালিদের একটি শীর্ষ প্রিয় খাবার হিসাবে তালিকাভুক্ত হয়। রাজমা ভারতে পেঁয়াজ, রসুন ও অনেক মশলা দিয়ে প্রস্তুত করা হয় এবং এটি নেপালের অন্যতম প্রধান খাবার।
ভারত
ভূগোল
thumb|[[সুন্দরবন জাতীয় উদ্যান; বিশ্বের বৃহত্তম নদী-বদ্বীপ গাঙ্গেয় বদ্বীপ অঞ্চলে অবস্থিত এই বনাঞ্চলটি ভারত ও বাংলাদেশের মধ্যে প্রসারিত]] হিমালয় থেকে উৎপন্ন নদনদীগুলির মধ্যে প্রধান গঙ্গা ও ব্রহ্মপুত্র। উভয়েই বঙ্গোপসাগরে পতিত হয়েছে। গঙ্গার প্রধান উপনদীগুলি হল যমুনা ও কোশী নদী। কোশী নদীতে নাব্যতা অত্যন্ত কম থাকায় প্রতি বছর ভয়াল বন্যা দেখা দেয়। উপদ্বীপের প্রধান নদীগুলি হল গোদাবরী, মহানদী, কৃষ্ণা, ও কাবেরী। এই নদীগুলির খাত অত্যন্ত নাব্য হওয়ায় বন্যা কম হয়ে থাকে। এই নদীগুলিও বঙ্গোপসাগরে পতিত হয়েছে। অন্যদিকে নর্মদা ও তাপ্তি পতিত হয়েছে আরব সাগরে। ভারতীয় উপকূলভূমির অন্যতম একটি বৈশিষ্ট্য হল পশ্চিম ভারতে কচ্ছের রাণ ও পূর্বভারতে সুন্দরবনের পলিগঠিত বদ্বীপ অঞ্চল, যা ভারত ও বাংলাদেশে বিস্তৃত। ভারতে দুটি দ্বীপপুঞ্জ দেখা যায়: ভারতের দক্ষিণ-পশ্চিম উপকূলভাগের নিকটে প্রবালদ্বীপ লাক্ষাদ্বীপ এবং আন্দামান সাগরের আগ্নেয় দ্বীপমালা আন্দামান ও নিকোবর দ্বীপপুঞ্জ।
রাজমা (ব্যাঞ্জন)
আঞ্চলিক ভিন্নতা
রাজমা মসলা ভারতের উত্তরাঞ্চলীয় রাজ্যগুলির পাশাপাশি পাকিস্তানেও একটি জনপ্রিয় খাবার। রাজমা মসলা রান্নার পাঞ্জাবি পদ্ধতি হল কিডনি মটরশুঁটিকে সারারাত পানিতে ভিজিয়ে রাখা এবং তারপরে কাটা পেঁয়াজ, টমেটো, আদা, রসুন, জিরা, ধনিয়া, হলুদ, গরম মশলা ও মরিচ গুঁড়ো সহ মশলা দিয়ে তৈরি ভুনা মশলা মিশ্রিত করা এবং সবশেষে প্রেসার কুকারে রান্না করা
ভারত
জলবায়ু
ক্রান্তীয় জলবায়ুর বৈশিষ্ট্য অনুসারে বর্ষা ও অন্যান্য আবহাওয়াগত পরিস্থিতি দেশে খরা, বন্যা, সাইক্লোন ও অন্যান্য প্রাকৃতিক বিপর্যয়ের জন্য দায়ী। এর ফলে প্রতি বছর দেশটির লক্ষ লক্ষ মানুষের মৃত্যু ও সম্পত্তি হানি হয়। বর্তমানে বৈশ্বিক উষ্ণায়ণের ফলে ভারতের জলবায়ুতে নানাপ্রকার অস্থিরতা দেখা দিচ্ছে।
জীববৈচিত্র্য
thumb|[[বাঘ, ভারতের জাতীয় পশু]]
thumb|left|ভারতের জাতীয় পাখি [[ভারতীয় ময়ূর|ময়ূর]] বহু ভারতীয় প্রজাতি গন্ডোয়ানায় জাত টেক্সা থেকে উদ্ভূত। উপদ্বীপীয় ভারতের ক্রমসরণ ও ইউরেশীয় ভূমিভাগের সঙ্গে সংঘর্ষের ফলে প্রজাতিগুলির মধ্যে ব্যাপক পরিবর্তন দেখা দেয়। যদিও অগ্ন্যুৎপাত ও অন্যান্য জলবায়ুগত পরিবর্তনের কারণে বিগত ২ কোটি বছরে বহু দেশজ প্রজাতিই অবলুপ্ত হয়ে যায়। এর ঠিক পরেই দুটি প্রাণীভৌগোলিক পথে উত্থানশীল হিমালয়ের দুই পাশ দিয়ে ভারতে স্তন্যপায়ী প্রাণীরা প্রবেশ করে। প্রসঙ্গত উল্লেখ্য, ভারতের মোট স্তন্যপায়ী ও পাখিদের যথাক্রমে মাত্র ১২.৬% ও ৪.৫% দেশজ; যেখানে দেশের সরীসৃপ ও উভচরদের ক্ষেত্রে এই সংখ্যা যথাক্রমে ৪৫.৮% ও ৫৫.৮%। উল্লেখযোগ্য দেশীয় প্রাণী হল নীলগিরি লেঙ্গুর, পশ্চিমঘাট পর্বতমালার বাদামি ও গাঢ় লাল রঙের বেডোমি ব্যাঙ। ভারত ১৭২টি (২.৯%) আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ-গণিত লুপ্তপ্রায় প্রাণীর আবাসস্থল। এর মধ্যে রয়েছে এশীয় সিংহ, বাংলা বাঘ, ভারতীয় শ্বেতপৃষ্ঠ শকুন (বর্তমানে প্রায় বিলুপ্ত)।
বিগত দশকগুলিতে মানুষের অরণ্য আগ্রাসন বন্যপ্রাণী অবলুপ্তির অন্যতম প্রধান কারণ হয়ে দাঁড়ায়। ফলে ১৯৩৫ সালে চালু হওয়া জাতীয় উদ্যান ও সংরক্ষিত স্থানের ব্যবস্থাটিকে ব্যাপ্ত করা হয়। ১৯৭২ সালে বন্যপ্রাণী সংরক্ষণ আইন ও বাঘ সংরক্ষণের জন্য ব্যাঘ্র প্রকল্প চালু হয়। এর সঙ্গে ১৯৮০ সালে প্রবর্তিত হয় অরণ্য সংরক্ষণ আইন ভারতে অভয়ারণ্যের সংখ্যা পাঁচশোর অধিক। সঙ্গে দেশে ১৩টি জৈবক্ষেত্র সংরক্ষণও করা হয়। এর মধ্যে চারটি বিশ্ব জৈবক্ষেত্র সংরক্ষণ নেটওয়ার্কের অন্তর্গত। রামসর কনভেনশন অনুসারে ভারতে পঁচিশটি জলাভূমি আছে; যার একটি কলকাতা মহানগরীর পূর্বভাগে অবস্থিত।
রাজনীতি
thumb|left|[[নর্থ ব্লক, নতুন দিল্লি; ভারত সরকারের প্রধান কার্যালয়।]] thumb|বিধানসৌধ, [[বেঙ্গালুরু|বেঙ্গালুরুতে অবস্থিত কর্ণাটকের নয়নাভিরাম বিধানসভা ভবন]] ভারতীয় প্রজাতন্ত্র বিশ্বের বৃহত্তম গণতান্ত্রিক রাষ্ট্র। স্বাধীনোত্তর কালে অধিকাংশ সময় জুড়েই এদেশের শাসনকর্তৃত্ব ভারতীয় জাতীয় কংগ্রেসের আওতাধীন। অন্যদিকে ভারতের রাজ্য-রাজনীতিতে প্রাধান্য বিস্তার করেছে ভারতীয় জাতীয় কংগ্রেস, ভারতীয় জনতা পার্টি (বিজেপি), ভারতের কমিউনিস্ট পার্টি (মার্কসবাদী) (সিপিআই(এম)) প্রভৃতি জাতীয় দল ও একাধিক আঞ্চলিক পার্টি। দুটি সংক্ষিপ্ত পর্যায় বাদে ১৯৫০ সাল থেকে ১৯৯০ সাল অবধি জাতীয় কংগ্রেস সংসদে সংখ্যাগরিষ্ঠ দলের মর্যাদা ভোগ করেছে। প্রধানমন্ত্রী ইন্দিরা গান্ধী ঘোষিত জরুরি অবস্থা-জনিত গণঅসন্তোষকে কাজে লাগিয়ে ১৯৭৭ থেকে ১৯৮০ সালের মধ্যবর্তী সময়ে কংগ্রেসকে ক্ষমতাচ্যুত করে জনতা পার্টি সরকার গঠন করে। ১৯৮৯ সালে জনতা দলের নেতৃত্বে জাতীয় ফ্রন্ট বামফ্রন্টের সহযোগিতায় নির্বাচনে জয়লাভ করে দু-বছর ক্ষমতায় অধিষ্ঠিত থাকে। ১৯৯১ সালে কোনও পার্টি সংখ্যাগরিষ্ঠতা লাভ না করতে পারায় কংগ্রেস পি ভি নরসিমা রাওয়ের প্রধানমন্ত্রিত্বে একটি সংখ্যালঘু সরকার গঠন করে। এই সরকার অবশ্য পূর্ণ মেয়াদে ক্ষমতায় টিকে থাকতে সক্ষম হয়।
১৯৯৬-১৯৯৮ সালটি কেন্দ্রীয় সরকারের অস্থিরতার যুগ। এই সময় একাধিক স্বল্পকালীন জোট কেন্দ্রে সরকার গঠন করে। ১৯৯৬ সালে সংক্ষিপ্ত সময়কালের জন্য বিজেপি সরকার গঠন করে। তারপর কংগ্রেস ও বিজেপি-বিরোধী যুক্তফ্রন্ট ক্ষমতায় অধিষ্ঠিত হয়। ১৯৯৮ সালে বিজেপির নেতৃত্বে জাতীয় গণতান্ত্রিক জোট (এনডিএ) ক্ষমতা দখল করে। এই সরকারই ভারতের প্রথম পূর্ণ সময়কালের অকংগ্রেসি সরকার। ২০০৪ সালের সাধারণ নির্বাচনে কংগ্রেস নেতৃত্বাধীন সংযুক্ত প্রগতিশীল জোট (ইউপিএ) লোকসভায় বিপুল সংখ্যক আসনে জয়লাভ করে এবং বিজেপি-বিরোধী বাম সাংসদদের সহায়তায় সরকার গঠন করে। ইউপিএ ২০০৯ সালের সাধারণ নির্বাচনে পুনরায় ক্ষমতায় আসে। তবে বামদলগুলি আর এই জোটের সমর্থক নয়।
সরকার
thumb|left|[[রাষ্ট্রপতি ভবন, ভারতীয় রাষ্ট্রপতির সরকারি বাসভবন]] ১৯৫০ খ্রিষ্টাব্দের ২৬ জানুয়ারি প্রবর্তিত ভারতীয় সংবিধান বিশ্বের বৃহত্তম ও সর্বাধিক বিস্তারিত ব্যাখ্যাসমৃদ্ধ সংবিধান। সংবিধানের প্রস্তাবনা অংশে ভারতীয় প্রজাতন্ত্রকে একটি সার্বভৌম, সমাজতান্ত্রিক, ধর্মনিরপেক্ষ, গণতান্ত্রিক সাধারণতন্ত্র রূপে বর্ণিত হয়েছে। ভারতে প্রচলিত দ্বিকক্ষবিশিষ্ট সংসদ ওয়েস্টমিনিস্টার-ধাঁচের একটি সংসদ ব্যবস্থা। এদেশের সরকার প্রথাগতভাবে ‘আধা-যুক্তরাষ্ট্রীয়’ সরকার ব্যবস্থা হিসাবে বর্ণিত হয়; যার বৈশিষ্ট্য হল একটি শক্তিশালী কেন্দ্রীয় সরকার ও অপেক্ষাকৃত দুর্বল একাধিক রাজ্য সরকারের সহাবস্থান। যদিও ১৯৯০-এর দশকের শেষভাগ থেকে রাজনৈতিক ও আর্থ-সামাজিক সংস্কার ও পরিবর্তনের ফলে রাজ্য সরকারগুলির ক্ষমতার ক্রমান্বয়ে বৃদ্ধি দেশকে চালিত করছে একটি যুক্তরাষ্ট্রীয় ব্যবস্থার দিকে।
ভারতের রাষ্ট্রপ্রধান হলেন রাষ্ট্রপতি। তিনি পরোক্ষভাবে একটি নির্বাচক মণ্ডলী কর্তৃক পাঁচ বছরের সময়কালের ব্যবধানে নির্বাচিত হন। অন্যদিকে ভারতের সরকার প্রধান হলেন প্রধানমন্ত্রী। অধিকাংশ শাসনক্ষমতা ন্যস্ত থাকে তার হাতেই। রাষ্ট্রপতি কর্তৃক নিযুক্ত প্রধানমন্ত্রীকে প্রথাগতভাবে সংসদের নিম্নকক্ষে সংখ্যাগরিষ্ট আসনপ্রাপ্ত রাজনৈতিক দল বা জোটের সমর্থন লাভ করতে হয় । রাষ্ট্রপতি, উপরাষ্ট্রপতি ও প্রধানমন্ত্রীর নেতৃত্বে মন্ত্রী পরিষদ (যার কার্যনির্বাহী সমিতি হল ক্যাবিনেট)—এই নিয়ে গঠিত ভারতের শাসনবিভাগ। দপ্তরযুক্ত মন্ত্রীদের সকলকেই সংসদের কোনও না কোনও কক্ষের সদস্য হতে হয়। ভারতীয় সংসদীয় ব্যবস্থায় শাসনবিভাগ আইনবিভাগের অধস্তন। সেই কারণে প্রধানমন্ত্রী ও তার মন্ত্রী পরিষদকে সংসদের নিম্নকক্ষের কাছে দায়বদ্ধ থাকতে হয়।
thumb|right|[[ভারতীয় সংসদ]]
ভারতের আইনবিভাগ হল দ্বিকক্ষবিশিষ্ট সংসদ। এটি গঠিত হয়েছে রাজ্যসভা নামক একটি উচ্চকক্ষ ও লোকসভা নামক একটি নিম্নকক্ষ নিয়ে। রাজ্যসভার সদস্যসংখ্যা ২৪৫; এঁদের দপ্তরকাল ছয় বছর। এঁদের অধিকাংশই রাজ্য ও কেন্দ্রশাসিত অঞ্চলগুলির বিধানসভা থেকে রাজ্যের জনসংখ্যার ভিত্তিতে পরোক্ষভাবে নির্বাচিত হয়ে আসেন। অন্যদিকে লোকসভার ৫৪৫ জন সদস্যের মধ্যে ৫৪৩ জন পাঁচ বছরের মেয়াদে নিজ নিজ নির্বাচন কেন্দ্র থেকে প্রত্যক্ষ ভোটের মাধ্যমে নির্বাচিত হন। এছাড়া রাষ্ট্রপতি যদি মনে করেন যে সংসদে অ্যাংলো-ইন্ডিয়ান সম্প্রদায়ের যথেষ্ট সংখ্যক প্রতিনিধি নেই, তবে তিনি দুই জন সদস্যকে উক্ত সম্প্রদায় থেকে সাংসদ মনোনীত করতে পারেন।
ভারতে এককেন্দ্রিক ত্রি-স্তর বিচারব্যবস্থা প্রচলিত। এই বিচারব্যবস্থা প্রধান বিচারপতির নেতৃত্বে সুপ্রিম কোর্ট, ২১টি হাইকোর্ট ও অসংখ্য বিচারবিভাগীয় আদালতের সমন্বয়ে গঠিত। মৌলিক অধিকার, কেন্দ্র ও রাজ্যগুলির মধ্যে বিবাদ ও হাইকোর্টের আপিল বিচার এলাকা সংক্রান্ত মামলাগুলির ক্ষেত্রে সুপ্রিম কোর্টের মূল বিচার এলাকার অন্তর্গত। এই বিচারব্যবস্থা স্বতন্ত্র এবং আইন ঘোষণা এবং সংবিধান-বিরোধী কেন্দ্রীয় বা রাজ্য আইন প্রতিহত করার ক্ষমতাযুক্ত। সংবিধানের অভিভাবকত্ব ও ব্যাখ্যাদান সুপ্রিম কোর্টের অন্যতম গুরুত্বপূর্ণ ভূমিকার অন্তর্গত।
বৈদেশিক সম্পর্ক ও সামরিক বাহিনী
thumb| সুখোই-৩০ এমকেআই, [[ভারতীয় বায়ুসেনা|ভারতীয় বায়ুসেনার একটি অঙ্গ।]] ১৯৪৭ সালে স্বাধীনতার পর থেকেই বিশ্বের অধিকাংশ রাষ্ট্রের সঙ্গে ভারতের সম্পর্ক আন্তরিক। ১৯৫০-এর দশকে ভারত আফ্রিকা ও এশিয়ার ইউরোপীয় উপনিবেশগুলির স্বাধীনতার স্বপক্ষে সওয়াল করে। শ্রীলঙ্কায় ভারতীয় শান্তিরক্ষী বাহিনী প্রেরণ ও মালদ্বীপে অপারেশন ক্যাকটাস—এই দুই ক্ষেত্রে ভারত তার প্রতিবেশী রাষ্ট্রে সামরিক মধ্যস্থতায় অংশ নেয়। কমনওয়েলথের এক সদস্য ভারত, জোট নিরপেক্ষ আন্দোলনেরও প্রতিষ্ঠাতা সদস্য। ভারত-চীন যুদ্ধ ও ১৯৬৫ সালের পাক-ভারত যুদ্ধের পর সোভিয়েত ইউনিয়নের সঙ্গে ভারতের সম্পর্ক আন্তরিক হয়ে ওঠে। ফলে যুক্তরাষ্ট্রের সঙ্গে ভারতের সম্পর্কের অবনতি হয়। ঠান্ডা যুদ্ধের সমাপ্তি পর্যন্ত সেই সম্পর্ক একই রকম থাকে। কাশ্মীরকে কেন্দ্র করে ভারতের সঙ্গে পাকিস্তানের তিনটি যুদ্ধ হয়। ১৯৭১ সালে বাংলাদেশের স্বাধীনতা যুদ্ধে ভারতীয় মিত্র বাহিনী বাংলাদেশকে সহায়তা করে। এছাড়াও ১৯৮৪ সালে সিয়াচেন হিমবাহ ও ১৯৯৯ সালে কার্গিলকে কেন্দ্র করে দুই দেশের মধ্যে সংঘর্ষ বাধে। থাম্ব|যুক্তরাষ্ট্রের [[হোয়াইট হাউস|হোয়াইট হাউসে মার্কিন প্রেসিডেন্ট জো বাইডেনের সঙ্গে দ্বিপাক্ষিক বৈঠকে ভারতীয় প্রধানমন্ত্রী নরেন্দ্র মোদি।]] বর্তমানকালে, ভারত যে সকল প্রতিষ্ঠানে নিজ প্রভাব বিস্তারে সক্ষম হয়েছে সেগুলি হল অ্যাসোসিয়েশন অব সাউথ-ইস্ট এশিয়ান নেশনস (আসিয়ান), সাউথ এশিয়ান অ্যাসোসিয়েশন ফর রিজিওন্যাল কো-অপারেশন (সার্ক) ও বিশ্ব বাণিজ্য সংস্থা (ডব্লিউটিও)। ভারত চারটি মহাদেশে রাষ্ট্রসংঘের ৩৫টি শান্তিরক্ষা অভিযানে প্রায় ৫৫,০০০ সেনা ও পুলিশ প্রেরণ করেছে। ব্যাপক সমালোচনা ও সামরিক অনুমোদন সত্ত্বেও পরমাণু কর্মসূচির উপর সার্বভৌমত্ব রক্ষার খাতিরে ভারত কম্প্রিহেনসিভ নিউক্লিয়ার-টেস্ট-ব্যান ট্রিটি (সিটিবিটি) ও নিউক্লিয়ার নন-প্রলিফারেশন ট্রিটি (এনপিটি)-তে সই করতে উপর্যুপরি অস্বীকার করছে। ভারত সরকারের সাম্প্রতিক প্রচেষ্টার ফলে যুক্তরাষ্ট্রের সঙ্গে ভারতের সম্পর্কের উন্নতি হয়েছে। অন্যদিকে অর্থনৈতিক ক্ষেত্রে দক্ষিণ আমেরিকা, এশিয়া ও আফ্রিকার উন্নয়নশীল দেশগুলির সঙ্গেও ভারত সুসম্পর্ক বজায় রেখেছে।
thumb|পাঁচটি রাষ্ট্রের নৌবহর, মালাবার ২০০৭, ভারত আয়োজিত বিশ্বের বৃহত্তম যুদ্ধক্রীড়া।
স্থলসেনা, বায়ুসেনা ও নৌসেনা নিয়ে গঠিত ভারতের সামরিক বাহিনী বিশ্বে তৃতীয় বৃহত্তম সামরিক বাহিনী। এই সামরিক বাহিনীর সমান্তরালে কাজ করে থাকে একাধিক সহকারী বাহিনী; যথা: আধাসামরিক বাহিনী, উপকূলরক্ষী বাহিনী ও স্ট্রাটেজিক ফোর্সেস কম্যান্ড। রাষ্ট্রপতি ভারতীয় সেনাবাহিনীর সর্বাধিনায়ক। রাশিয়া, ফ্রান্স ও ইসরায়েল ভারতের প্রধান অস্ত্রসরবরাহকারী রাষ্ট্র ও প্রতিরক্ষা সহকারী দেশ। প্রতিরক্ষা গবেষণা ও উন্নয়ন সংগঠন (ডিফেন্স রিসার্চ অ্যান্ড ডেভেলপমেন্ট অর্গ্যানাইজেশন বা ডিআরডিও) ব্যালিস্টিক মিসাইল, যুদ্ধবিমান, যুদ্ধট্যাঙ্ক সহ দেশজ অত্যাধুনিক অস্ত্র ও সামরিক সরঞ্জাম উৎপাদনের কাজ তত্ত্ববধান করে, যাতে সামরিক সরঞ্জামের ক্ষেত্রে ভারতকে অধিক মাত্রায় বিদেশি আমদানির উপর নির্ভর করতে না হয়। ১৯৭৪ সালে স্মাইলিং বুদ্ধ ও ১৯৯৮ সালে পোখরান-২ নামে মোট ছয়টি প্রাথমিক পরমাণু পরীক্ষণের মাধ্যমে ভারত পরমাণু শক্তিধর রাষ্ট্রে পরিণত হয়। যদিও ভারতের ঘোষিত পরমাণু নীতি হল “প্রথম প্রয়োগ নয়”। ১০ অক্টোবর, ২০০৮ তারিখে ভারত-মার্কিন বেসামরিক পরমাণু চুক্তি সাক্ষরিত হয়। তার পূর্বেই আন্তর্জাতিক পরমাণু শক্তি সংস্থা ও নিউক্লিয়ার সাপ্লায়ারস গ্রুপ ভারতের উপর থেকে পরমাণু প্রযুক্তি ক্রয়বিক্রয়ের নিষেধাজ্ঞা তুলে নেয়। ফলে ভারত কার্যত পরিণত হয় বিশ্বের ষষ্ঠ পরমাণু শক্তিধর রাষ্ট্রে।
অর্থনীতি
ভারতের মোট স্থুল আভ্যন্তরীক উৎপাদন বা জিডিপি ১.২৪৩ ট্রিলিয়ন মার্কিন ডলার যা ক্রয়ক্ষমতা সমতার (পিপিপি) পরিমাপে ৪.৭২৬ ট্রিলিয়ন মার্কিন ডলারের সমতূল্য। জিডিপি'র মানদণ্ডে ভারত বিশ্বের চতুর্থ বৃহত্তম অর্থনীতি। চলতি মূল্যে ভারতের মাথাপিছু আয় ৯৭৭ মার্কিন ডলার (বিশ্বে ১২৮তম) যা ক্রয়ক্ষমতা সমতা (পিপিপি) ভিত্তিক পরিমাপে ২,৭০০ মার্কিন ডলারের সমতূল্য (বিশ্বে ১১৮তম)। বিংশ শতাব্দীর প্রথমভাগে কৃষি প্রধান দেশ হিসাবে পরিচিত ভারতের বর্তমান জিডিপিতে পরিষেবা খাতের অবদান ৫৪ শতাংশ; ইতোমধ্যে কৃষিখাতের অবদান হ্রাস পেয়ে ২৮ শতাংশে দাঁড়িয়েছে এবং শিল্পখাতের অবদান মাত্র ১৮ শতাংশ। বিগত দুই দশকে বিশ্বের অন্যতম দ্রুত বর্ধনশীল অর্থনীতি ভারতের গড় বার্ষিক জিডিপি বৃদ্ধির হার ছিল ৫.৭ শতাংশ। left|thumb|বোম্বাই শেয়ার বাজার, [[মুম্বাই - ভারতের বৃহত্তম তথা এশিয়ার প্রাচীনতম স্টক এক্সচেঞ্জ]]
৫১৬.৩ মিলিয়ন জনসংখ্যা অধ্যুষিত ভারত পৃথিবীর দ্বিতীয় বৃহত্তম শ্রমশক্তির দেশ। এই শক্তির ৬০ শতাংশ নিয়োজিত কৃষিখাতে ও কৃষিসংক্রান্ত শিল্পগুলিতে, ২৮ শতাংশ পরিষেবা ও পরিষেবা-সংক্রান্ত শিল্পে এবং ১২ শতাংশ নিযুক্ত শিল্পখাতে। প্রধান কৃষিজ ফসলগুলি হল ধান, গম, তৈলবীজ, তুলা, পাট, চা, আখ ও আলু। প্রধান শিল্পগুলি হল অটোমোবাইল, সিমেন্ট, রাসায়নিক, বৈদ্যুতিন ভোগ্যপণ্য, খাদ্য প্রক্রিয়াকরণ, যন্ত্রশিল্প, খনি, পেট্রোলিয়াম, ভেষজ, ইস্পাত, পরিবহন উপকরণ ও বস্ত্রশিল্প। ভারতের প্রাকৃতিক সম্পদগুলি হল আবাদি জমি, বক্সাইট, ক্রোমাইট, কয়লা, হিরে, আকরিক লৌহ, চুনাপাথর, ম্যাঙ্গানিজ, অভ্র, প্রাকৃতিক গ্যাস, পেট্রোলিয়াম ও টাইটানিয়াম আকরিক। ভারতের দ্রুত অর্থনৈতিক প্রবৃদ্ধির সঙ্গে সঙ্গে শক্তির চাহিদাও দিন দিন বৃদ্ধি পাচ্ছে। এনার্জি ইনফরমেশন অ্যাডমিনিস্ট্রেশনের মতে, ভারত পেট্রোলিয়ামজাত পণ্যের ষষ্ঠ বৃহত্তম ও কয়লার তৃতীয় বৃহত্তম ভোক্তা।
বিগত দুই দশকের উল্লেখযোগ্য অর্থনৈতিক প্রবৃদ্ধি সত্ত্বেও ভারত বিশ্বের সর্বাপেক্ষা দারিদ্র্যপীড়িত রাষ্ট্র। শিশু-অপুষ্টির হারও বিশ্বের অন্যান্য দেশগুলির তুলনায় ভারতে সর্বাধিক: ২০০৭ সালের হিসেব অনুযায়ী ৪৬ শতাংশ)। তবে বিশ্বব্যাঙ্ক নির্ধারিত দৈনিক ১.২৫ মার্কিন ডলারের আন্তর্জাতিক দারিদ্র্যরেখার (২০০৪ সালের হিসেব অনুযায়ী, ক্রয়ক্ষমতা সমতা নামমাত্র হিসেবে নগরাঞ্চলে দৈনিক ২১.৬ টাকা ও গ্রামাঞ্চলে দৈনিক ১৪.৩ টাকা) নিচে বসবাসকারী মানুষের সংখ্যা ১৯৮১ সালে ৬০ শতাংশ থেকে ২০০৫ সালে ৪২ শতাংশে নেমে এসেছে। সাম্প্রতিক দশকগুলিতে ভারত মন্বন্তর প্রতিরোধ করতে পারলেও, দেশের অর্ধেক শিশু ওজন ঘাটতিতে ভুগছে। এই হার সারা বিশ্বের নিরিখে কেবল উচ্চই নয়, এমনকী সাব-সাহারান আফ্রিকার হারের প্রায় দ্বিগুণ।
২০০৭ সালে রপ্তানি ও আমদানির পরিমাণ ছিল যথাক্রমে ১৪৫ বিলিয়ন মার্কিন ডলার ও ২১৭ বিলিয়ন মার্কিন ডলার। বস্ত্র, রত্ন, ইঞ্জিনিয়ারিং দ্রব্যাদি ও সফটওয়্যার ভারতের প্রধান রপ্তানি পণ্য। প্রধান প্রধান আমদানি পণ্যের মধ্যে রয়েছে অপরিশোধিত তেল, যন্ত্রপাতি, সার ও রাসায়নিক দ্রব্য। ভারতের প্রধানতম বাণিজ্য সহযোগী হল মার্কিন যুক্তরাষ্ট্র, ইউরোপীয় ইউনিয়ন ও চীন। ভারতের কেন্দ্রীয় ব্যাংক ভারতীয় রিজার্ভ ব্যাংকের সদর দপ্তর দেশের বাণিজ্যিক রাজধানী নামে খ্যাত মুম্বই মহানগরীতে অবস্থিত।
জনপরিসংখ্যান
thumb|[[দক্ষিণ ভারত|দাক্ষিণাত্যের তোডা উপজাতির কুটির]] ভারত বিশ্বের দ্বিতীয় সর্বাধিক জনবহুল রাষ্ট্র। ২০১৮ সালে দেশটির আনুমানিক জনসংখ্যা প্রায় ১৩৫ কোটি। ভারতের জনসংখ্যা পৃথিবীর মোট জন সংখ্যার প্রায় ১৭.৭৪ শতাংশ। সাম্প্রতিক কালে বার্ষিক জনসংখ্যা বৃদ্ধির হার প্রতি হাজার জনে ১১.১০ জন বা ১.১১ শতাংশ। গড়ে প্রতি দুই সেকেণ্ডে জনসংখ্যা একজন করে বাড়ে। যদিও সাম্প্রতিক দশকগুলিতে গ্রাম থেকে শহরে অভিবাসনের হার বৃদ্ধি পাওয়ায় ভারতে শহরাঞ্চলীয় জনসংখ্যা বহুল পরিমাণে বৃদ্ধি পেয়েছে, তথাপি প্রায় ৬৬.৮০ শতাংশ ভারতবাসী গ্রামাঞ্চলে বাস করেন। জনসংখ্যার ৩৩.২০ শতাংশ শহরে বসবাস করে। এ দেশে প্রতি বর্গকিলোমিটারে জনবসতি ৪৫৫ জন। ভারতের বৃহত্তম মহানগরগুলির মধ্যে উল্লেখযোগ্য হল মুম্বই (পূর্বনাম বম্বে বা বোম্বাই), নতুন দিল্লি, বেঙ্গালুরু (পূর্বনাম ব্যাঙ্গালোর), কলকাতা, হায়দ্রাবাদ ও আহমদাবাদ। ২০১৩-১৫ কালপর্বে জাতীয় পর্যায়ে লিঙ্গানুপাত প্রতি হাজার পুরুষের বিপরীতে ৯০০ জন নারী। ২০১১-এর জনমিতি অনুযায়ী ভারতে সাক্ষরতার হার ৭৪.০৪ শতাংশ, যা পুরুষদের মধ্যে ৮২.১৪ শতাংশ এবং নারীদের মধ্যে ৬৫.৪৬ শতাংশ। সাক্ষরতার সর্বনিম্ন হার বিহার রাজ্যে: ৬৩.৮২ শতাংশ। শহর-গ্রাম স্বা‌ক্ষরতার পার্থ‌ক্য ২০০১ সালে ছিল ২১.২ শতাংশ, যা ২০১১ সালে নেমে আসে ১৬.১ শতাংশে। গ্রামীণ অঞ্চলগুলোতে স্বা‌ক্ষরতা বৃদ্ধির হার শহর এলাকার তুলনায় দ্বিগুণ। সাক্ষরতার হার সর্বাধিক কেরল রাজ্যে (৯১%)।
ভাষা
ভারতের দুটি প্রধান ভাষাগোষ্ঠী হল ইন্দো-আর্য (মোট জনসংখ্যার ৭৪%) ও দ্রাবিড় (মোট জনসংখ্যার ২৪%)। অপরাপর ভাষাগোষ্ঠীগুলি হল অস্ট্রো-এশিয়াটিক ও তিব্বতি-বর্মী ভাষাগোষ্ঠী। ভারতের বৃহত্তম জনগোষ্ঠীয় ভাষা হিন্দি যা কি-না কেন্দ্রীয় সরকারের দাপ্তরিক ভাষা হিসেবে নির্ধারিত। “সহকারী দাপ্তরিক ভাষা” ইংরেজি প্রশাসন ও বাণিজ্যিক ক্ষেত্রে বহুল ব্যবহৃত। উচ্চশিক্ষার ক্ষেত্রেও ইংরেজির প্রাধান্য প্রশ্নাতীত। ভারতের সংবিধান বাংলা-সহ ২২টি ভাষাকে সরকারি ভাষার মর্যাদা দিয়েছে। এগুলি হয় প্রচলিত, নয় ধ্রুপদি ভাষা। প্রাচীনকাল থেকেই ভারতে ধ্রুপদি ভাষার মর্যাদা পেয়ে আসা তামিল ও সংস্কৃত এবং কন্নড় ও তেলুগু ভাষাকে ভারত সরকার নিজস্ব একটি যোগ্যতাসূচকবলে ধ্রুপদি ভাষার মর্যাদা দান করেছে। ভারতে উপ-ভাষার সংখ্যা ১,৬৫২টি।
সংস্কৃতি
thumb|[[আগ্রা|আগ্রার তাজমহল,শাহজাহান কর্তৃক পত্নী মুমতাজ মহলের স্মৃতিতে নির্মিত। ইউনেস্কো এর অসামান্য বিশ্বজনীন মূল্য বিচার করে এটিকে বিশ্ব ঐতিহ্য ভবন ঘোষণা করেছে। ]]
আফ্রিকা মহাদেশের পরেই ভারত সংস্কৃতি, ভাষা ও জাতিগতভাবে বিশ্বে সর্বাধিক বৈচিত্র্যপূর্ণ ভৌগোলিক অঞ্চল। "সাংস্কৃতিক বৈচিত্র্যের মধ্যে ঐক্য" ভারতীয় সংস্কৃতির প্রধান বৈশিষ্ট্য। এই সংস্কৃতি স্বকীয় ঐতিহ্য রক্ষার পাশাপাশি বৈদেশিক আক্রমণকারী ও বহিরাগত জাতিগুলির থেকে গ্রহণ করা রীতিনীতির সমন্বয়, সংস্কৃতি ,ঐতিহ্য ও ধারণা অঙ্গীভূত হয়ে এশিয়ার অন্যান্য অঞ্চলের সংস্কৃতির ওপর নিজের প্রভাব বিস্তার করতে সক্ষম হয়েছে।
স্থাপত্য
ভারতীয় স্থাপত্য এমন একটি বিষয় যার মধ্যে ভারতীয় সংস্কৃতির এই বৈচিত্র্যময় রূপটি ধরা পড়ে। তাজমহল ও অন্যান্য মুঘল স্থাপত্য নিদর্শন তথা দ্রাবিড় স্থাপত্য নিদর্শনগুলির মধ্যে ভারত ও বহির্ভারতের বিভিন্ন অঞ্চলের প্রাচীন ও স্থানীয় ঐতিহ্যের সম্মিলন লক্ষ করা যায়। ভারতের স্থানীয় স্থাপত্যশৈলিগুলিও দেশের এক-একটি গুরুত্বপূর্ণ আঞ্চলিক স্থাপত্য-বৈচিত্র্যের সাক্ষী।
পরিবেশন শিল্পকলা
ভারতীয় সঙ্গীতের জগৎটি গঠিত হয়েছে ধ্রুপদি ও আঞ্চলিক সঙ্গীত ধারার সংমিশ্রণে। ভারতীয় শাস্ত্রীয় সঙ্গীত দুটি ধারায় বিভক্ত – উত্তর ভারতের হিন্দুস্তানি শাস্ত্রীয় সঙ্গীত এবং দক্ষিণ ভারতের কর্ণাটিক সঙ্গীত। এই দুই প্রধান সঙ্গীত ধারা থেকে আবার উৎসারিত হয়েছে অনেক উপধারা। আঞ্চলিক জনপ্রিয় সঙ্গীতের মধ্যে উল্লেখযোগ্য রবীন্দ্র সঙ্গীত, হিন্দি ফিল্মি গান ও ইন্ডি-পপ এবং বাউল ও অন্যান্য বিভিন্ন প্রকার লোকসঙ্গীত।
ভারতীয় নৃত্যকলাও “লোক” ও “ধ্রুপদী”—এই দুই প্রধান ভাগে বিভক্ত। ভারতের বিখ্যাত লোকনৃত্যগুলি হল পাঞ্জাবের ভাংড়া, অসমের বিহু নৃত্য, পশ্চিমবঙ্গের ছৌ নাচ এবং রাজস্থানের ঘুমার। ভারতের সঙ্গীত নাটক অকাদেমি দেশের আটটি নৃত্যকলাকে ধ্রুপদি ভারতীয় নৃত্য আখ্যা দিয়েছে। এগুলি হল তামিলনাড়ুর ভরতনট্যম, উত্তর প্রদেশের কত্থক, কেরলের কথাকলি ও মোহিনীআট্টম, অন্ধ্রপ্রদেশের কুচিপুডি, মণিপুরের মণিপুরি, ওডিশার ওডিশি এবং অসমের সত্রিয় নাচ। এই নৃত্যশৈলিগুলি বর্ণনাত্মক ও পৌরাণিক ঘটনাকেন্দ্রিক।
সাহিত্য
left|thumb| [[রবীন্দ্রনাথ ঠাকুর - এশিয়ার প্রথম সাহিত্যে নোবেল বিজেতা এবং ভারতের জাতীয় সঙ্গীতের রচয়িতা। মণিপুরী নৃত্য সহ বহু শিল্পকলার পুনরুজ্জীবনে তার ভূমিকা অনস্বীকার্য। ]]
ভারতীয় নাটকের বৈশিষ্ট্য হল সঙ্গীত, নৃত্য ও তাৎক্ষণিক বা লিখিত সংলাপের যুগলবণ্দি। এর বিষয়বস্তু কখনও পুরাণ থেকে, কখনো মধ্যযুগীয় প্রেমকাহিনিগুলি থেকে, কখনো আবার একালের সামাজিক ও রাজনৈতিক ঘটনাবলি থেকে গৃহীত। ভারতের লোকনাট্যের মধ্যে গুজরাটের ভাবাই, পশ্চিমবঙ্গের যাত্রা, উত্তর ভারতের নৌটঙ্কি ও রামলীলা, মহারাষ্ট্রের তামাশা, অন্ধ্রপ্রদেশের বুরাকথা, তামিলনাড়ুর তেরুককুত্তু ও কর্ণাটকের যক্ষগণ উল্লেখযোগ্য।
ভারতের প্রাচীনতম সাহিত্য প্রথমে মৌখিকভাবে ও পরে লিখিত আকারে প্রচলিত হয়। এই রচনাগুলির মধ্যে উল্লেখযোগ্য বেদ, ভারতীয় মহাকাব্য রামায়ণ ও মহাভারত, নাটক অভিজ্ঞানশকুন্তলম্ ইত্যাদি সংস্কৃত সাহিত্যের ধ্রুপদী কীর্তিসমূহ এবং তামিলে রচিত সঙ্গম সাহিত্য। আধুনিক কালের ভারতীয় সাহিত্যিকদের মধ্যে সর্বাগ্রগণ্য হলেন ১৯১৩ সালে দেশের প্রথম সাহিত্যে নোবেল পুরস্কার বিজয়ী কবি রবীন্দ্রনাথ ঠাকুর। এছাড়াও ইংরেজি ভাষায় সাহিত্যরচনার জন্য ভারতীয় অথবা ভারতীয় বংশোদ্ভুত যেসকল লেখকগণ সারা বিশ্বে খ্যাতি অর্জন করেছেন তারা হলেন অমিতাভ ঘোষ, সালমান রুসদি, মার্কিন-প্রবাসী বাঙালি সাহিত্যিক ঝুম্পা লাহিড়ী, নোবেলজয়ী ব্রিটিশ-ভারতীয় সাহিত্যিক ভি এস নাইপল প্রমুখ।
চলচ্চিত্র
ভারতীয় চলচ্চিত্র শিল্প সমগ্র বিশ্বের বৃহত্তম চলচ্চিত্র শিল্প। বাণিজ্যিক হিন্দি সিনেমা প্রস্তুতকারক বলিউড বিশ্বের সর্বাপেক্ষা সৃষ্টিশীল ফিল্ম ইন্ডাস্ট্রি। এছাড়াও বাংলা, কন্নড়, মালয়ালম, মারাঠি, তামিল ও তেলুগু ভাষায় ঐতিহ্যবাহী চলচ্চিত্র শিল্পের আছে। ভারতের প্রথম সারির চলচ্চিত্র শিল্প কেন্দ্রগুলি হল বলিউড (হিন্দি), টলিউড (বাংলা ও তেলুগু ), কলিউড (তামিল),  মলিউড (মালয়ালম), স্যান্ডেলউড বা চন্দনবন (কন্নড়), ও ভোজিউড (ভোজপুরি)।
রন্ধনশৈলী
ভারতীয় রন্ধনশৈলীর বিশেষত্ব হল বিভিন্ন বৈচিত্র্যপূর্ণ আঞ্চলিক রন্ধনপ্রণালী এবং ভেষজ ও মশলার অভিজাত প্রয়োগ। দেশের প্রধান খাদ্য ভাত (পূর্ব ও দক্ষিণ ভারতে) ও রুটি (মূলত উত্তর ভারতে)।
পোশাক
ভারতে পোশাকের ঐতিহ্য রং, ধরন ও জলবায়ুর মতো বিভিন্ন কারণে অঞ্চলভেদে ভিন্ন ভিন্ন। থানকাপড়ের পোশাক হিসাবে মহিলাদের ক্ষেত্রে শাড়ি ও পুরুষদের ক্ষেত্রে ধুতি বা লুঙ্গি বিশেষ জনপ্রিয়। এছাড়া সেলাই-করা পোশাকের মধ্যে মহিলাদের সালোয়ার-কামিজ ও পুরুষদের কুর্তা-পাজামা বা ইউরোপীয়-ধাঁচে ট্রাউজার্স ও শার্ট বিশেষভাবে প্রচলিত।
উৎসব
ভারতে উৎসব প্রকৃতিগতভাবে ধর্মীয়। যদিও অনেক ধর্ম ও জাতি নিরপেক্ষ উৎসবও পালিত হয়ে থাকে। হিন্দু সম্প্রদায়ের প্রধান উৎসব এবং পূজা-পার্বণ গুলোর মধ‍্যে দীপাবলি, গণেশ চতুর্থী, হোলি, ওনাম, দুর্গাপূজা, রথযাত্রা, জন্মাষ্টমী, মকরসংক্রান্তি, শিবরাত্রি, রামনবমী; মুসলমান সম্প্রদায়ের ঈদুল ফিত্‌র, ঈদুল আজহা; খ্রিষ্টানদের বড়দিন, বুদ্ধজয়ন্তী, বৈশাখী প্রভৃতি কয়েকটি জনপ্রিয় উৎসব। ভারতে তিনটি জাতীয় উৎসব পালিত হয়; এগুলি হল স্বাধীনতা দিবস, সাধারণতন্ত্র দিবস ও গান্ধী জয়ন্তী। এছাড়াও বিভিন্ন রাজ্যে বিভিন্ন আঞ্চলিক উৎসবও যথেষ্ট উৎসাহ-উদ্দীপনার মধ্য দিয়ে পালিত হয়। ধর্মাচরণও দৈনন্দিন ও গণজীবনের একটি অবিচ্ছেদ্য অঙ্গ হিসেবে গণ্য হয়।
সমাজ-ব্যবস্থা
ভারতে সনাতন পারিবারিক মূল্য বিশেষ সম্মানের অধিকারী। একাধিক প্রজন্মের মিলনক্ষেত্র পিতৃতান্ত্রিক যৌথ পরিবারগুলিই ভারতীয় পরিবারতন্ত্রের আদর্শ বলে বিবেচিত হয়। যদিও আজকাল নগরাঞ্চলগুলিতে ছোটো ছোটো নিউক্লিয়ার পরিবারের উদ্ভব ঘটতে দেখা যায়। ভারতে বিবাহ আয়োজিত হয় পাত্র ও পাত্রীর পিতামাতা ও অন্যান্য গুরুজনস্থানীয় আত্মীয়বর্গের সম্মতিক্রমে। আয়োজিত বিবাহ ভারতে এক অতিমাত্রায় লক্ষিত বিবাহরীতি। বিবাহবন্ধন সারাজীবনের বন্ধন বলে বিবেচিত হয়। তাই এদেশে বিবাহবিচ্ছেদের হারও অত্যন্ত কম। ভারতে বাল্যবিবাহ প্রথা আজও প্রচলিত যদিও বাল্যবিবাহের হার ক্রমহাসমান। ইউনিসেফের স্যাম্পেল সার্ভে এবং ভারতের জনগণনা অনুযায়ী ২০০৬-এ যেখানে ৪৭% নারীর বিবাহ হত ১৮ বছর বয়সের আগে, ২০১৬ সালে সেই স্ংখ্যা ২৭%।
বিজ্ঞান ও প্রযুক্তি
thumb|left|যন্তর-মন্তর, [[দিল্লি, উনিশ শতকের প্রথম ভাগে অঙ্কিত প্রতিচিত্র]]
বিজ্ঞান ও প্রযুক্তিক্ষেত্রে অতি প্রাচীন কাল থেকেই ভারত তার নিজস্ব স্বাক্ষর রেখে এসেছে। খ্রিষ্টীয় তৃতীয় শতকে ভারতীয় ধাতুবিদগণ দিল্লির লৌহস্তম্ভটি নির্মাণ করেন। বেদাঙ্গ জ্যোতিষ গ্রন্থে সেযুগের মহাকাশ পর্যবেক্ষণের বিস্তারিত বিবরণ পাওয়া যায়। কোপারনিকাসের সূর্যকেন্দ্রিকতাবাদ প্রস্তাবনার ১০০০ বছর আগেই ভারতীয় গণিতবিদ তথা জ্যোতির্বিদ আর্যভট্ট প্রাচীন বিশ্বধারণার ভ্রান্ততা প্রমাণ করেছিলেন। প্রাচীন বিশ্বে একমাত্র ভারতেই গড়ে উঠেছিল হীরের খনি। ভারতীয় গণিতজ্ঞ শ্রীনিবাস রামানুজন সর্বকালের সর্বশ্রেষ্ঠ গণিতবিদদের অন্যতম বলে বিবেচিত হন। ১৯২৮ সালে পদার্থবিদ্যায় নোবেল পুরস্কারে ভূষিত হন ভারতীয় পদার্থবিদ চন্দ্রশেখর ভেঙ্কট রমন।
right|thumb|200px| [[বেঙ্গালুরু|বেঙ্গালুরুতে ইনফোসিস গণমাধ্যম কেন্দ্র]] স্বাধীনোত্তর ভারতকে একটি দরিদ্র রাষ্ট্র বলে বিবেচনা করা হলেও, স্বাধীনতা অর্জনের পাঁচ দশকের মধ্যেই এই দেশ প্রযুক্তিগতভাবে দক্ষিণ এশিয়ার এক মহাশক্তিধর রাষ্ট্রে পরিণত হয়। সাক্ষরতার হার ও কৃষি উৎপাদন বৃদ্ধি এবং নগরকেন্দ্রের উদ্ভব ভারতের এই প্রযুক্তিগত উত্থানের কারণ। ১৯৭৫ সালে প্রথম কৃত্রিম উপগ্রহ আর্যভট্টের উৎক্ষেপণ, তার পূর্ববর্তী বছরে স্মাইলিং বুদ্ধ নামে এক ভূগর্ভস্থ পারমাণবিক পরীক্ষণ, দূরসংযোগ ব্যবস্থার উন্নয়ন, পারমাণবিক চুল্লি ও হোমি জাহাঙ্গির ভাবা পরিচালিত বিএআরসি-এর মতো গবেষণা কেন্দ্রের বিকাশ ভারতের উল্লেখযোগ্য বৈজ্ঞানিক সাফল্য বলে বিবেচিত হয়। লো-আর্থ, মেরু ও জিওস্টেশনারি কক্ষপথে উপগ্রহ উৎক্ষেপণের এক দেশীয় প্রযুক্তি উদ্ভাবন করে ভারত। এএসএলভি, পিএসএলভি, জিএসএলভি ও সর্বোপরি ইনস্যাট কৃত্রিম উপগ্রহ সিরিজগুলি ভারতের সফল মহাকাশ-কর্মসূচির স্বাক্ষর। ২০০৮ সালে চাঁদের মাটিতে অবতীর্ণ হয় প্রথম ভারতীয় মহাকাশযান চন্দ্রযান-১। চন্দ্রযানের পাঠানো তথ্য থেকে নাসার তত্ত্বাবধানে ব্রাউন ইউনিভার্সিটিতে মুন মিনারেলজি ম্যাপার যন্ত্রে বিস্ময়করভাবে প্রভূত পরিমাণ হাইড্রক্সিল আয়ন এবং বরফের অস্তিত্ব ধরা পড়েছে। দেশীয় বিমানশক্তির ক্ষেত্রে বৈকল্পিক শক্তি হিসেবে অ্যাডভান্সড লাইট হেলিকপ্টার ও এলসিএ তেজস-এর নাম করা যায়। লারসেন অ্যান্ড টাব্রো, ডিএফএল-এর মতো কোম্পানিগুলির সাহায্যে আবাসন ও পরিকাঠামো শিল্পেও ভারত আজ উল্লেখযোগ্যভাবে অগ্রসর।
২০০৩ সালে সেন্টার ফর ডেভেলপমেন্ট অফ অ্যাডভান্সড কম্পিউটিং তৈরি করে ভারতের প্রথম সুপারকম্পিউটার পরম পদ্ম। এটি পৃথিবীর দ্রুততম সুপারকম্পিউটারগুলির অন্যতম। ১৯৯০-এর দশকে অর্থনৈতিক উদারীকরণ এবং তথ্য প্রযুক্তি বিপ্লব তথ্যপ্রযুক্তির দুনিয়ায় এক অগ্রণী রাষ্ট্র হিসেবে ভারতকে বিশ্বের মঞ্চে উপস্থাপিত করে। বর্তমানে আই বি এম, মাইক্রোসফট, সিসকো সিস্টেমস, ইনফোসিস, টাটা কনসালটেন্সি সার্ভিস, উইপ্রো ও অন্যান্য নেতৃস্থানীয় ভারতীয় ও আন্তর্জাতিক কোম্পানিগুলি ভারতের বেঙ্গালুরু, হায়দ্রাবাদ, চেন্নাই প্রভৃতি শহরে তাদের প্রধান কার্যালয় স্থাপন করেছে।
খেলাধুলা
thumb|200px|বার্লিন অলিম্পিকে সোনা জয়ী ভারতীয় হকি দল thumb|left|[[কলকাতা|কলকাতার বিবেকানন্দ যুবভারতী ক্রীড়াঙ্গন, বিশ্বের দ্বিতীয় বৃহত্তম ফুটবল মাঠ]] ভারতের সুনির্দিষ্ট জাতীয় খেলা নেই। আনেকে একে কাবাডি কিংবা ফিল্ড হকি মনে করেন। কিন্তু বিষয়টি সুস্পষ্ট নয়। কাবাডি বিশ্বকাপে ভারত জয়ের হ্যাটট্রিকও করেছে। ইন্ডিয়ান হকি ফেডারেশনের উপর এদেশের হকি পরিচালনার দায়িত্ব ন্যস্ত। ভারতীয় হকি দল ১৯৭৫ সালের পুরুষদের হকি বিশ্বকাপ এবং পুরুষদের অলিম্পিক গেমসে পাঁচবার স্বর্ণপদক বিজয়ী। ফুটবল খেলা ভারতে জনপ্রিয়। ২০১৮-তে কলকাতার বিবেকানন্দ যুবভারতী ক্রীড়াঙ্গনে প্রথম অনূর্ধ্ব ১৭ যুব বিশ্বকাপ ফুটবলের ফাইনাল খেলায় ইংল্যান্ড বিজয়ী হয়। আয়োজক দেশ হিসেবে ভারত খেলতে পেয়েও উল্লেখযোগ্য ফল পায়নি। ভারতের ফুটবল প্রতিযোগিতাগুলো হল: জাতীয় ফুটবল সন্তোষ ট্রফি, আইএফএ শিল্ড, ফেডারেশন কাপ, নেহরু কাপ, ডুরান্ড কাপ এবং ইন্ডিয়ান সুপার লিগ। ভারতে ফুটবল খেলা পরিচালনা করে অল ইন্ডিয়া ফুটবল ফেডারেশন (এআইএফএফ)। যদিও ভারতে সর্বাধিক জনপ্রিয় খেলা হল ক্রিকেট। ভারতীয় জাতীয় ক্রিকেট দল ১৯৮৩ সালের ক্রিকেট বিশ্বকাপ, ২০০৭ সালের আইসিসি বিশ্ব টোয়েন্টি-২০ এবং ২০১১ সালের ক্রিকেট বিশ্বকাপ বিজয়ী। এছাড়াও ২০০৩ সালে ক্রিকেট বিশ্বকাপ ও ২০১৪ সালে আইসিসি বিশ্ব টোয়েন্টি-২০ তে ফাইনালে পরাজিত হয়। ভারতে ক্রিকেট পরিচালিত হয় বোর্ড অফ কন্ট্রোল ফর ক্রিকেট ইন ইন্ডিয়া (বিসিসিআই) কর্তৃক। ভারতের ঘরোয়া ক্রিকেট প্রতিযোগিতাগুলোর মধ্যে উল্লেখযোগ্য রঞ্জি ট্রফি, দলীপ ট্রফি, দেওধর ট্রফি, ইরানি ট্রফি ও চ্যালেঞ্জার সিরিজ। ভারতের জাতীয় দলের ক্রিকেটাররা দেশে প্রভূত জনপ্রিয়তা ও নানাবিধ বিশ্বরেকর্ডের অধিকারী।
ভারতীয় দলের ডেভিস কাপ বিজয়ের পর থেকে ভারতে টেনিসের জনপ্রিয়তা বৃদ্ধি পায়। অন্যদিকে ফুটবল পশ্চিমবঙ্গ, উত্তর-পূর্ব ভারত, গোয়া ও কেরলে বেশ জনপ্রিয়। ভারত জাতীয় ফুটবল দল বহুবার সাউথ এশিয়ান ফুটবল ফেডারেশন কাপ জিতেছে। ভারত ১৯৫১ ও ১৯৮২ সালে এশিয়ান গেমস আয়োজন করেছিল। এছাড়াও ভারত ছিল ১৯৮৭ ও ১৯৯৬ সালের ক্রিকেট বিশ্বকাপের সহ-আয়োজক দেশ ছিল; ভারত ২০১১ সালের ক্রিকেট বিশ্বকাপের সহ-আয়োজক দেশ। দাবা খেলার উদ্ভবও হয়েছিল ভারতে। দেশে গ্রান্ডমাস্টার দাবাড়ুর সংখ্যা বৃদ্ধি পাওয়ায় আজ দাবা ভারতের অন্যতম জনপ্রিয় একটি খেলা। এছাড়াও দেশের অন্যান্য ঐতিহ্যবাহী জনপ্রিয় খেলা হল কাবাডি, খো খো, ও গুলি ডান্ডা ইত্যাদি। ভারতে প্রাচীন যোগব্যয়াম এবং বিভিন্ন ভারতীয় মার্শাল আর্ট, কালারিপ্পায়াত্তু, বার্মা কলাই ইত্যাদি আজও জনপ্রিয়। ভারতের সর্বোচ্চ অসামরিক ক্রীড়া পুরস্কার হল রাজীব গান্ধী খেলরত্ন ও অর্জুন পুরস্কার (খেলোয়াড়দের জন্য) এব দ্রোণাচার্য পুরস্কার (কোচিং-এর জন্য)।
মহাভারত (২০১৩-এর টিভি ধারাবাহিক)
মহাভারত হলো স্টার প্লাসের একটি ভারতীয় হিন্দি ভাষার পৌরাণিক টেলিভিশন ধারাবাহিক নাটক যা মূলত সংস্কৃত উপাখ্যান মহাভারত উপর ভিত্তি করে বানানো। এটি একই নামে ১৯৮৮-এর টিভি ধারাবাহিকের পুনর্করণ।    এটি স্টার প্লাসে ১৬ সেপ্টেম্বর, ২০১৩ থেকে ১৬ আগস্ট, ২০১৪ পর্যন্ত চলে। এটি হিন্দি ভাষায় নির্মিত হলেও ভারতের আরও কিছু প্রধান প্রধান ভাষা তেমন: বাংলা, মারাঠি,ওড়িয়া, তামিল, তেলুগু, মালয়ালম ও কানাড়ি ভাষায় ডাবিং করা হয়েছিল।
এটি স্বস্তিকা প্রোডাকশন প্রাইভেট লিমিটেড দ্বারা প্রযোজিত যার অভিনয়ে আছেন শ্রীকৃষ্ণ হিসেবে সৌরভ রাজ জৈন, অর্জুন হিসেবে শাহির শেখ, দ্রৌপদী হিসেবে পূজা শর্মা, কর্ণ হিসেবে অহম শর্মা, ভীষ্ম হিসেবে আরভ চৌধুরী, দুর্যোধন হিসেবে অর্পিত রাঙ্কা।
সারসংক্ষেপ
মহাভারত প্রাচীন ভারতীয় মহাকাব্য মহাভারতের একটি টেলিভিশন-রূপায়ণ। মহাভারত প্রাচীন ভারতবর্ষের কাহিনির ওপর ভিত্তি করে লিখিত একটি মহাকাব্য। হস্তিনাপুর ছিলো কুরুবংশের রাজ্য । এই রাজ্যকে ঘিরে কৌরব এবং পাণ্ডবদের প্রতিদ্বন্দ্বিতা হয়। ধারাবাহিকটিতে কৌরব আর পাণ্ডবদের কেন্দ্র করে ঘটনাগুলো আবর্তিত হয়েছে।
ধারাবাহিকটির কাহিনির আরম্ভ হয় হস্তিনাপুরের রাজা শান্তনু ও সত্যবতীর এক নৌবিহারের দৃশ্য দেখানোর মাধ্যমে। তারপর ভীষ্ম ব্রহ্মচর্যের ব্রত নেন যেন তার পিতাকে সত্যবতী বিবাহ করেন। এ কারণে তিনি কাশীর রাজকুমারী অম্বাকে বিবাহ করেননি। কিন্তু অম্বা ভীষ্মের গুরু পরশুরামকে অভিযোগ করে। পরশুরাম আর ভীষ্মের ভীষণ যুদ্ধ হয়। গঙ্গার প্রার্থনায় মহাদেব যুদ্ধ থামান।
২৫ বছর পর
অম্বা শিখণ্ডিনী রূপে পাঞ্চালে জন্ম নেয়। অন্যদিকে ভীষ্ম গান্ধারে যান তার ভ্রাতুষ্পুত্র ধৃতরাষ্ট্রের বিবাহের প্রস্তাব নিয়ে। গান্ধারের রাজকুমারী গান্ধারী স্বামীর অন্ধত্বের কথা জেনে চোখে আজীবনের জন্য বস্ত্রখণ্ড বাঁধেন।শকুনি একে তার ভগিনীর সাথে হওয়া অন্যায় জ্ঞান করে প্রতিশোধ নেওয়ার সংকল্প করে। এরপরের ঘটনাক্রমে কুন্তী ঋষি দুর্বাসা থেকে একটি বর অর্জন করেন,যাতে তিনি যেকোনো দেবতাকে আবাহন করতে পারবেন।কৌতুহলের বশে তিনি বরটিকে পরীক্ষা করতে গিয়ে সন্তান রূপে কর্ণকে লাভ করেন। অবিবাহিত কুন্তী লোকলজ্জার ভয়ে কর্ণকে গঙ্গা নদীতে ভাসিয়ে দেন। পাণ্ডুর সাথে বিবাহের পর, কুন্তী অন্যান্য দেবতাকে আবাহন করেন এবং পুত্র রূপে যুধিষ্ঠির,ভীম ও অর্জুনকে পান।পাণ্ডুর অন্য পত্নী মাদ্রী কুন্তীর শেখানো মন্ত্রে নকুল এবং সহদেবকে পান। তারা এ পদ্ধতিতে সন্তান লাভ করার কারণ ছিল মৃত্যুর পূর্বে পাণ্ডুকে মহর্ষি কিন্দমের দেওয়া স্ত্রীসংগমে মৃত্যু হওয়ার অভিশাপ।এই অনুতাপে পাণ্ডু দুই পত্নীকে নিয়ে বনগমন করেন এবং ধৃতরাষ্ট্র রাজা হন।এদিকে কর্ণ তার জীবনের সবসময়ে দুর্ভাগ্যের বিরুদ্ধে লড়াই করতেন, এবং একজন রথচালকের পুত্র রূপে প্রায়ই তার সাথে দুর্ব্যবহার করা হতো। (অধিরথ, একজন রথচালক এবং তার স্ত্রী রাধা কর্ণ-কে গঙ্গা নদীর তীরে পান এবং তাদের আপন করে বড় করেন।)পাণ্ডুর মৃত্যুর পর কুন্তী তার সন্তানদের নিয়ে হস্তীনাপুরে আসেন।তখন দুর্যোধন তার মাতুল শকুনির মন্ত্রণায় পাণ্ডবদের শত্রু হয়ে ওঠে।তারপর ভীষ্মের কথা অনুযায়ী ভরদ্বাজ মুনির পুত্র দ্রোণাচার্যকে পাণ্ডব আর কৌরব উভয়েরই শিক্ষাদানের ভার দেওয়া হয়। কর্ণ নানা অপমানের পর পরশুরামের কাছে গিয়ে শিক্ষা লাভ করেন।
১২ বছর পর
পাণ্ডব আর কৌরবরা দ্রোণাচার্যের নিকট শিক্ষা গ্রহণ করতে করতে প্রাপ্তবয়স্ক হয়ে ওঠেন। এক প্রেক্ষাগৃহে রাজকুমাররা নিজেদের অস্ত্রবিদ্যা প্রদর্শন করে। তন্মধ্যে অর্জুনই শ্রেষ্ঠ প্রমাণিত হন।কর্ণ সেখানে উপস্থিত হয়ে অর্জুনের সাথে প্রতিযোগিতা করেন। কুন্তী কর্ণের দৈব কবজ দেখে কর্ণকে চিনতে পারেন। এরপর গুরু দ্রোণকে গুরুদক্ষিণা দিতে পাঞ্চালরাজ দ্রুপদকে পরাজিত করা হয়।অর্জুনই মূলত দ্রুপদকে পরাজিত করেন। এরপর ঘটনাক্রমে শ্রীকৃষ্ণের সাথে অর্জুনের দেখা হয়। তিনি শ্রীকৃষ্ণের মহিমা বুঝতে আরম্ভ করেন। বিদর্ভের রাজকুমারী রুক্মিণীর সাথে কৃষ্ণের বিবাহে সাহায্য করেন অর্জুন।তারপর বারণাবতে পাণ্ডবদের অগ্নিদগ্ধ করার ষড়যন্ত্র করে শকুনি আর দুর্যোধন। অগ্নিকাণ্ড থেকে তারা বেঁচে যান কিন্তু হস্তীনাপুরে আর না ফেরার সিদ্ধান্ত নেন। এদিকে দ্রৌপদীর জন্ম হয়।স্বয়ম্বরসভায় অর্জুন দ্রৌপদীকে জয় করেন। ভুলবশত কুন্তী তার পাঁচ পুত্রের সাথে দ্রৌপদীর বাগদান করে দেন।শাস্ত্রমতে এমন বাগদান গুরুত্বপূর্ণ হওয়ায় বহু তর্ক-বিতর্ক শেষে দ্রৌপদী পাঁচ পাণ্ডবকেই বিবাহ করেন।এরপর তারা ইন্দ্রপ্রস্থ নগরী গড়ে তোলেন।রাজসূয় যজ্ঞ করে যুধিষ্ঠির আর্যাবর্তের(ভারতবর্ষ) সম্রাট হন। এসবে ঈর্ষান্বিত দুর্যোধন দ্যূতসভায় তাদের আহ্বান করেন।শকুনি ছলনা করে তাদের সাম্রাজ্য হরণ করে। দ্রৌপদীর বস্ত্রহরণ করার চেষ্টা করা হয়। তখন কৃষ্ণ তাকে রক্ষা করেন।
যুদ্ধ
পাণ্ডবরা দ্বাদশবর্ষ বনবাস ও একবর্ষ মৎস্য রাজ্যে অজ্ঞাতবাস ভোগ করেন।তারপর কুরুক্ষেত্রের যুদ্ধ আরম্ভ হয়।যুদ্ধে প্রায় ভারতবর্ষের সকল রাজ্য অংশ নেয়।অর্জুনকে কৃষ্ণ গীতার জ্ঞান প্রদান করেন।এরপর শত্রুদের বধ করে পাণ্ডবরা জয়ী হন।কৃষ্ণ মৃত্যুর পূর্বে ভীষ্ম,দ্রোণ ও কর্ণকে ধর্মাধর্মের উচিত জ্ঞান দেন। পরিশেষে যুধিষ্ঠির ভারতবর্ষের সম্রাট হন।
প্রযোজনা এবং পদোন্নতি
স্টার এই প্রকল্পে ₹১০০ কোটি রুপি (১৬ মিলিয়ন মার্কিন ডলার) ব্যয় করে এবং বাজার বিপণনের জন্য ₹২০ কোটি রুপি (৩.১ মিলিয়ন মার্কিন ডলার) ব্যয় করে, এটি তার সময়ের সবচেয়ে ব্যয়বহুল টিভি সিরিজ তৈরি করা হয়। ভারতের সবচেয়ে ব্যয়বহুল টিভি শো হওয়ার রেকর্ডটি পোরস টিভি শো দ্বারা ভেঙ্গে যায়।
প্রযোজক সিদ্ধার্থ কুমার তিওয়ারির মতে, দ্রৌপদীকে বিবস্ত্রা (কাপড় খোলানো) ক্রম অনুসারে তিওয়ারির পরিচালনায় এটি চিত্রগ্রহণ করতে ২০ দিনের সময় লাগে।
আন্তর্জাতিক ও দেশীয় সম্প্রচার
এটি ২০১৪ সালে ইন্দোনেশীয় ভাষা বা বাহাসা ইন্দোনেশীয়তে এনটিভিতে সম্প্রচারিত হয়েছিল এবং ব্যাপক জনপ্রিয়তা অর্জন করে। জনপ্রিয়তার কারণে মূল অভিনেতা-অভিনেত্রী ইন্দোনেশিয়ায় আমন্ত্রিত হন।তারা জাকার্তা,বালি,চিরেবন ইত্যাদি স্থানে ভক্তদের সাথে সাক্ষাৎ করেন। ২০১৬ সালে এটি থাইল্যান্ডে থাই ভাষায় ও জনপ্রিয়তা পায়। ফলে ধারাবাহিকটির দুই তারকা শাহির শেখ ও পূজা শর্মা ব্যাংককে আমন্ত্রিত হন এবং সেখানে ভক্তদের সাদর অভ্যর্থনা পান।  এটি শ্রীলঙ্কায় সিংহলী ভাষায় স্বর্ণবাহিনী চ্যানেলে সম্প্রচারিত হয়েছিল। মরিশাসে এটি ইংরেজি সাবটাইটেলের মাধ্যমে সম্প্রচারিত হয়েছিল এমবিসি ডিজিটাল ফোর চ্যানেলে। এটি রাশিয়াতে ডাবিং হয়নি তবে উক্তিগুলো রুশ ভাষায় অনুবাদ করে সম্প্রচারিত হয়।
ম্যাসেডোনীয় উইকিপিডিয়া
মেসিডোনিয় উইকিপিডিয়া হচ্ছে অনলাইন বিশ্বকোষ উইকিপিডিয়ার মেসিডোনিয় ভাষার সংস্করণ। মেসিডোনিয় উইকিপিডিয়া ২০০৩ সালে যাত্রা শুরু করে এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। মেসিডোনিয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নিউ রুলস (গান)
নিউ রুলস হলো ইংরেজ গায়ক ডুয়া লিপার গানের অ্যালবাম ডুয়া লিপার ৬ষ্ঠ গান। এই গানটি তিনজন গীতিকার লিখেছেন। গানটি ভিন্ন ভিন্ন দিনে ভিন্ন ভিন্ন দেশে মুক্তি পায়। তবে গানটি সর্বপ্রথম বের হয় যুক্তরাজ্যে। মুক্তি পাওয়ার পরে সংগীত-সমালোচকরা গানটির প্রশংসা করেন।
রচনা ও ইতিহাস
নিউ রুলস গানটি তৈরি করা হয় ডুয়া লিপা অ্যালবামের একটি গান হিসেবে। গানটি লিখেছেন তিনজন গীতিকার। এই গানটি বিভিন্ন দেশে আলাদা সময়ে বের করা হয়। গানটি সর্বপ্রথম ২১ জুলাই ২০১৭ অ্যালবামের ৬ষ্ঠ গান হিসেবে যুক্তরাজ্যে একটি রেডিও-সেন্টারে পাঠানো হয়। পরে একই গান যুক্তরাষ্ট্রে মুক্তি পায় ২২ আগস্ট ২০১৭।
কার্বন মোবাইলস
কার্বন মোবাইলস, একটি ভারতীয় স্মার্টফোন উৎপাদনকারী সংস্থা, যা মার্চ ২০০৯ সালে প্রতিষ্ঠিত হয়েছিল। এটি ফিচার ফোন, স্মার্টফোন, ট্যাবলেট এবং মোবাইল ফোনের আনুষঙ্গিক যন্ত্রপাতির বিক্রেতা। কার্বন হ'ল বেঙ্গালুরু ভিত্তিক সংস্থা ইউনাইটেড টেলিলিংকস লিমিটেড এবং জৈনা মার্কেটিং প্রাইভেট লিমিটেডের মধ্যে একটি যৌথ উদ্যোগ। এর সদর দফতর নয়াদিল্লিতে। কার্বন মোবাইলস এয়ারটেল, ভোডাফোন আইডিয়া এবং জিওর মতো শীর্ষস্থানীয় টেলিকমের সাথেও জোট বেঁধেছে। কার্বন বাংলাদেশ, নেপাল, শ্রীলঙ্কা এবং মধ্য প্রাচ্য এবং ইউরোপের মতো দেশেও উপস্থিত রয়েছে।
রাজস্ব
২০১১ সালে ভারতীয় গ্রাহক বাজারে এই ফার্মের মোট বিনিয়োগ ছিল ৫ মিলিয়ন মার্কিন ডলারেরও বেশি। ফার্মটি হ্যান্ডসেট এবং মূলত ভারতের বাজারের জন্য অর্ধপরিবাহী সংস্থাগুলির সাথে চুক্তি করেছে। ফার্মটির ভারতে ৮৫,০০০ এরও বেশি খুচরা বিক্রেতা এবং ১০০০+ পরিষেবা কেন্দ্র রয়েছে (১৫০+ একমাত্র কার্বনের জন্য উত্সর্গীকৃত)। কার্বন মোবাইলস ২০১৩-১৪ অর্থবছরে ৪,০০০ কোটি রুপির টার্নওভার রেজিস্ট্রেশন করার লক্ষ্য নিয়েছিল।
ইতিহাস
কোম্পানির সঙ্গে ইরোস ইন্টারন্যাশনাল মিডিয়া লিমিটেডের একটি চুক্তি হয়, যে রজনীকান্ত অভিনীত কোচদইয়ান (২০১৩) চলচ্চিত্র থেকে চুক্তি অনুযায়ী তারা পাঁচ লক্ষ (৫০০,০০০) আইটেম নিবে, এর মধ্যে রয়েছে স্ক্রিন সেভার এবং ছবির চিত্র, ট্রেলার, পর্দার পিছনের শট, ছবির সুর, এবং ফোনের পেছনে প্রধান অভিনেতার স্বাক্ষর।
কার্বন অনলাইন ডিজিটাল বিনোদন পরিষেবা সরবরাহকারী হাঙ্গামা ডট কমের সাথে বন্ধন রয়েছে এবং পূর্বনির্ধারিত একটি অ্যাপ্লিকেশন ইনস্টল করা থাকে।
২০১২ সালের অক্টোবরে কার্বন তাদের ব্র্যান্ড এক্সটেনশন 'কার্বন স্মার্ট' চালু করার ঘোষণা দেয়। এতে অ্যান্ড্রয়েড অপারেটিং সিস্টেমের উপর ভিত্তি করে একটি স্মার্ট ট্যাব এবং স্মার্টফোন রয়েছে। ২০১৪ সালের ফেব্রুয়ারিতে মাইক্রোসফ্ট কার্বনকে উইন্ডোজ ফোন অপারেটিং সিস্টেমের একটি হার্ডওয়্যার পার্টনার হিসাবে ঘোষণা করেছিল।
কার্বন স্পার্কল ভি গুগল ইনক-এর সহযোগিতায় কার্বন মোবাইলস দ্বারা নির্মিত প্রাথমিক অ্যান্ড্রয়েড ওয়ান ফোনগুলির মধ্যে একটি।
ব্র্যান্ড
ব্র্যান্ড অ্যানালিটিক্স সংস্থা ট্রাস্ট রিসার্চ অ্যাডভাইজরি পরিচালিত একটি গবেষণায় দ্য ব্র্যান্ড ট্রাস্ট রিপোর্ট ২০১৪ অনুযায়ী, কার্বনকে ভারতের ১,২০০ বিশ্বস্ত ব্র্যান্ডের মধ্যে ৭৭তম স্থান দেওয়া হয়েছিল। প্রতিবেদনের ২০১৭ সংস্করণে, ১০০০ ভারতীয় সংস্থার মধ্যে এটি ৩৫০তম স্থানে ছিল।
কার্বন হ'ল যুক্তরাজ্যে বিক্রি হওয়া প্রথম অ্যান্ড্রয়েড ওয়ান ফোন। সংস্থাটি Amazon.uk এর মাধ্যমে যুক্তরাজ্যের বাজারে প্রবেশ করেছে।
ব্যারি জার্মান
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে অংশ নিয়েছেন। পাশাপাশি ডানহাতে ব্যাটিংয়ে পারদর্শিতা দেখিয়েছেন তিনি।
প্রারম্ভিক জীবন
১৪ বছর বয়সে দক্ষিণ অস্ট্রেলিয়ার ঘরোয়া ক্রিকেটে উইকেট-রক্ষক হিসেবে অভিষেক ঘটে তার। তিন বছর পর সাউথ অস্ট্রেলিয়ান ন্যাশনাল ফুটবল লীগের জুনিয়রদের প্রতিযোগিতায় ওয়েস্ট টরেন্স ফুটবল ক্লাবে খেলেন। পায়ে চির ধরায় জার্মানের ফুটবল জীবনের সমাপ্তি ঘটে। ক্রিকেটে মনোনিবেশকালে আম্পায়ারিংয়ের দিকেও ঝুঁকে পড়েন তিনি। ১৬ ডিসেম্বর, ১৯৫৫ তারিখে দক্ষিণ অস্ট্রেলিয়ার সদস্যরূপে প্রথম-শ্রেণীর ক্রিকেটে অভিষেক ঘটে তার। অ্যাডিলেড ওভালে নিউ সাউথ ওয়েলসের বিপক্ষে অনুষ্ঠিত ঐ খেলায় তিনি ১৪ ও ৯ এবং তিনটি ক্যাচ নিয়েছিলেন।
আন্তর্জাতিক ক্রিকেট
১৯৫৭-৫৮ মৌসুমে দক্ষিণ আফ্রিকা সফরে দুইজন উইকেট-রক্ষকের একজনরূপে মনোনীত হন। কিন্তু, অস্ট্রেলিয়ার তৎকালীন প্রথম পছন্দনীয় উইকেট-রক্ষক ওয়ালি গ্রাউটের কারণে প্রথম একাদশে অন্তর্ভূক্তিতে ব্যাঘাত সৃষ্টি ঘটে তার। ডিসেম্বর, ১৯৫৯ সালে গ্রাউটের আঘাতপ্রাপ্তির ফলে গ্রীন পার্ক স্টেডিয়ামে অনুষ্ঠিত টেস্টে ভারতের বিপক্ষে তার টেস্ট অভিষেক হয়। কিন্তু ঐ টেস্টে ব্যাটহাতে তিনি মাত্র ১ ও ০ করেন এবং দুইটি ক্যাচ নেন। ওয়ালি গ্রাউট সুস্থ হয়ে মাঠে ফিরে আসলে তাকে পুনরায় সংরক্ষিত অবস্থায় রাখা হয়। এমনকি ১৯৬১ সালে ইংল্যান্ড সফরেও তিনি কোন টেস্টে অংশগ্রহণের সুযোগ থেকে বঞ্চিত হন। গ্রাউটের ভাঙ্গা চোয়ালের কারণে জার্মানের টেস্ট ক্রিকেটে প্রত্যাবর্তন ঘটে। ব্রিসবেনে অনুষ্ঠিত ১৯৬২-৬৩ মৌসুমের অ্যাশেজ সিরিজের প্রথম টেস্টে অংশগ্রহণ করেন।
১৯৬৪ সালে ভারত সফরে মুম্বইয়ের ব্রাবোর্ন স্টেডিয়ামে জার্মান তার নিজস্ব সর্বোচ্চ ৭৮ রান তোলেন। ১৯৬৬ সালে গ্রাউট অবসর নিলে তিনি অস্ট্রেলিয়ার প্রথম পছন্দের উইকেট-রক্ষকে পরিণত হন। এরফলে ভারত, ইংল্যান্ড ও ওয়েস্ট ইন্ডিজের বিপক্ষে অনুষ্ঠিত সিরিজগুলোয় অংশ নেন। ১৯৬৮ সালের ইংল্যান্ড সফরে দলের সহঃ অধিনায়ক মনোনীত হন তিনি। নিয়মিত অধিনায়ক বিল লরি আঙ্গুলে আঘাত পেলে হেডিংলি টেস্টে দলের অধিনায়কত্ব করেন। খেলায় কেবলমাত্র ড্র হলেই চলে এ অবস্থায় অস্ট্রেলিয়া শুধুই পরাজয় এড়াতে লড়াই করে। খেলাটি ড্রয়ে পরিণত হলেও দলের রক্ষণাত্মক ক্রীড়াশৈলী প্রদর্শনের জন্য জার্মান ব্যাপকভাবে সমালোচিত হন।
সমগ্র খেলোয়াড়ী জীবনে তিনি উনিশ টেস্টে অংশ নিয়ে ১৪.৮১ গড়ে ৪০০ রান সংগ্রহ করেন। এছাড়াও ৫ ক্যাচ ও চার স্ট্যাম্পিং করেন তিনি। প্রথম-শ্রেণীর ক্রিকেটে ২২.৭৩ গড়ে ৫৬১৫ রানের পাশাপাশি ১৯১ খেলায় ৪৩১ ক্যাচ ও ১২৯ স্ট্যাম্পিং করেন। তার উইকেট-রক্ষণের রেকর্ডটি তৎকালীন সময়ে অস্ট্রেলিয়ার গ্রাউট ও বার্ট ওল্ডফিল্ডের পরই অবস্থান করে।
অবসর
১৯৬৮-৬৯ মৌসুমে সফরকারী ওয়েস্ট ইন্ডিজের বিপক্ষে সিরিজ শেষে ক্রিকেট থেকে অবসর নেন তিনি। প্রথম-শ্রেণীর ক্রিকেট থেকে অবসর নেয়ার পর ঘোড়দৌড়ের দিকে ঝুঁকে পড়েন ও ক্রিকেট প্রশাসনে সম্পৃক্ত হন। ১৯৯৫ সালে প্রথমবারের মতো আইসিসি ম্যাচ রেফারিদের একজন হন। ২০০১ সাল পর্যন্ত এ দায়িত্বে ছিলেন। এ সময়ে তিনি ৫৩টি খেলা পরিচালনা করেছিলেন।
খেলোয়াড়ী জীবন শেষে তিনি স্বীকার করেন যে, তার স্ট্যাম্পিংয়ের সিদ্ধান্তের ফলেই হানিফ মোহাম্মদ উপর্যুপরি টেস্ট সেঞ্চুরি থেকে বঞ্চিত হয়েছিলেন।
১৯৯৭ সালে ক্রিকেট খেলোয়াড়, কোচ ও আন্তর্জাতিক ক্রিকেট রেফারি এবং দক্ষিণ অস্ট্রেলিয়ায় ঘোড়দৌড়ের সাথে সংশ্লিষ্ট থাকার কারণে তাকে অর্ডার অব অস্ট্রেলিয়া পদকে ভূষিত করা হয়। ১৭ জুলাই, ২০২০ তারিখে ৮৪ বছর বয়সে দক্ষিণ অস্ট্রেলিয়ার অ্যাডিলেড এলাকায় ব্যারি জার্মানের দেহাবসান ঘটে।
একপদ
একপদ দেবতা শিবের এক-পায়ের দিককে বোঝায়। দিকটি প্রাথমিকভাবে দক্ষিণ ভারত ও উড়িষ্যাতে পাওয়া যায়, তবে মাঝে মাঝে রাজস্থান ও নেপালেও পাওয়া যায়। শিবের একপদ রূপটি বৈদিক দেবতা  "অজা একপদ বা অজাইকপদ" থেকে উদ্ভূত হয়েছে। একপদ অক্ষমুণ্ডি (মহাবিশ্বের মহাজাগতিক স্তম্ভ) প্রতিনিধিত্ব করে এবং শিবকে পরম প্রভু হিসাবে চিত্রিত করে, যার থেকে বিষ্ণু ও ব্রহ্মার উৎপত্তি। এটি প্রায়শই তপস্বী অনুচরদের সাথে থাকে, যাদের উপস্থিতি তীব্র তপস্যার সাথে তার সংযোগকে জোর দেয়।
আলোক চিত্রানুলিপিকারক
আলোক চিত্রানুলিপিকারক বা আলোক চিত্রানুলিপি যন্ত্র এক ধরনের বৈদ্যুতিক যন্ত্র, যা যেকোনও হস্তলিখিত, মুদ্রিত বা অঙ্কিত উৎসের (নথি, ছবি, নকশা, বই, ইত্যাদি) আলোকচিত্র গ্রহণ ও ধারণ করে এবং এর পরে কাগজ কিংবা পাতলা প্লাস্টিকের পর্দা দিয়ে তৈরী পৃষ্ঠাতে দ্রুত ও কম খরচে ঐ ধারণকৃত আলোকচিত্রের বহুসংখ্যক অনুলিপি (হুবহু নকল বা কপি) উৎপাদন করে। ইংরেজি পরিভাষাতে একে "ফটোকপিয়ার" বা "ফটোকপি মেশিন" বলা হয়। উৎপাদিত নকল বা অনুলিপিগুলিকে চিত্রানুলিপি তথা ফটোকপি বলে।
একপদ
একপদ প্রাথমিকভাবে তিনটি প্রতিমামূলক আকারে উপস্থাপিত হয়। একপদ-মূর্তি আকারে, তাকে এক-পা ও চার-সজ্জিত হিসাবে চিত্রিত করা হয়েছে। একপদ-ত্রিমূর্তি আকারে, তাকে দেবতা বিষ্ণু ও ব্রহ্মার ধড় দিয়ে চিত্রিত করা হয়েছে, যা শিবের সাথে মিলে হিন্দু ত্রিমূর্তি গঠন করে যা তার পাশ থেকে, কোমর উপরের দিকে এবং এক পা দিয়ে নির্গত হয়; যাইহোক, কখনও কখনও, শিবের কেন্দ্রীয় এক পা ছাড়াও, দুটিপাশ থেকে বিষ্ণু ও ব্রহ্মার ছোট পা বেরিয়ে আসে। যদিও কিছু ধর্মগ্রন্থ পরবর্তী রূপরেখাকে একপদ-ত্রিমূর্তিও বলে, কেউ কেউ এটিকে ত্রিপদ-ত্রিমূর্তি বলে উল্লেখ করে। উড়িষ্যায়, যেখানে একপদকে ভৈরবের একটি দিক হিসেবে বিবেচনা করা হয়। দিকটিকে বলা হয় একপদ ভৈরব।
আলোক চিত্রানুলিপিকারক
বেশিরভাগ আধুনিক আলোক চিত্রানুলিপিকারক যন্ত্রে জিরোগ্রাফি (Xerography) বা শুষ্ক-চিত্রলিখন নামক প্রযুক্তি ব্যবহার করা হয়। এটিকে স্থিরবৈদ্যুতিক মুদ্রণ (Electrostatic printing)-ও বলা হয়। এই প্রযুক্তিতে "টোনার" নামের শুষ্ক কালির গুঁড়াকে স্থিরবিদ্যুতের মাধ্যমে আকৃষ্ট করা হয় এবং এগুলিকে পরে তাপ, চাপ বা উভয়ের সমন্বয়ে কাগজে ছাপানো হয়। মার্কিন উদ্ভাবক চেস্টার কার্লসন ১৯৩৮ সালে সর্বপ্রথম প্রযুক্তিটি উদ্ভাবন করলেও এটিকে উন্নত করতে আরও ২০ বছর লেগে যায়। নিউ ইয়র্ক অঙ্গরাজ্যের রচেস্টার শহরে অবস্থিত একটি ক্ষুদ্র মার্কিন আলোকচিত্রণ প্রযুক্তি কোম্পানি জিরক্স (Xerox) ১৯৫৯ সালে উপর্যুক্ত জিরোগ্রাফি বা শুষ্ক-চিত্রলিখনভিত্তিক প্রথম আলোক চিত্রানুলিপিকারক যন্ত্র বাজারে নিয়ে আসে, যার নাম ছিল জিরক্স ৯১৪ (Xerox 914)। বৈপ্লবিক এই যন্ত্র দিয়ে খুবই সস্তায় এক পৃষ্ঠা অনুলিপি বা নকল (কপি) করা যেত; আগের তুলনায় অনুলিপির খরচ অর্ধেকেরও নিচে নেমে আসে (প্রতি পাতায় খরচ ২৫ সেন্ট থেকে ১০ সেন্টে নেমে আসে)। যন্ত্রটি ১ মিনিটে ৭টি অনুলিপি করতে পারত। জিরক্সের সুবাদে ১৯৬০-এর দশক থেকে নথিপত্র ও দলিলাদি অনুলিপিকরণ প্রক্রিয়াতে বিপ্লবের সৃষ্টি হয়। বর্তমানে বাজারের সিংহভাগ আলোক চিত্রানুলিপিকারক যন্ত্রই জিরক্স কোম্পানির যন্ত্রের সদৃশ। আলোক চিত্রানুলিপিকারক যন্ত্র ২০শ শতকের শেষে এসে বিভিন্ন প্রতিষ্ঠানের কার্যালয়ের অবিচ্ছেদ্য একটি সরঞ্জামে পরিণত হয়। কার্যালয়ের বাইরেও আলোক চিত্রানুলিপি সেবা প্রদানকারী অনেক দোকান গড়ে ওঠে যেখানে সাধারণ ব্যক্তি এমনকি কার্যালয়ের কর্মচারীরা চাহিদা অনুযায়ী অনুলিপি করাতে পারে।
একপদ
মূর্তিশিল্প
আগম পাঠ্য অসুমদ্ভেদগম উল্লেখ করে যে একপদ-ত্রিমূর্তি শিবের একনেত্র ও একরুদ্র দিকগুলির অনুরূপ এবং এটি বিদ্যাশ্বর দিকগুলির মধ্যে একটি। তিনি জটা-মুকুট (স্তূপ, কোঁকড়া চুল দিয়ে গঠিত হেডড্রেস) এবং সাদা রেশমী পোশাক পরেন। তার তিনটি চোখ এবং প্রশান্ত চেহারা রয়েছে। তিনি তার চারটি বাহুর মধ্যে ত্রিশূল ও ট্যাঙ্ক (ছোট হাতুড়ি) ধারণ করেন এবং বরদমুদ্রা (বরদান প্রদানের অঙ্গভঙ্গি) ও অভয়মুদ্রা (আশ্বাসের অঙ্গভঙ্গি) এর অঙ্গভঙ্গি করেন। আরেকটি আগম পাঠ, উত্তর-করণাগম, এছাড়াও একপদ-ত্রিমূর্তিকে বিদ্যাশ্বরদের মধ্যে একটি হিসেবে বর্ণনা করে। তিনি পদ্মের পিঠে (পদ্মপিঠ) তার এক পায়ে খাড়া (সমভঙ্গ ভঙ্গি) দাঁড়িয়ে আছেন। তার তিনটি চোখ এবং চারটি বাহু রয়েছে এবং রঙে স্ফটিকের মতো পরিষ্কার। তার পিছনের হাতে ত্রিশূল বা মৃগ (হরিণ) ও ট্যাঙ্ক এবং তার চার হাতের ভঙ্গি বরদমুদ্রা ও অভয়মুদ্রায়। তিনি সাধারণ কুন্দল কানের দুল বা মুক্তার দুল এবং জটা-মুকুট পরেন। তার দেহের ডান ও বাম থেকে যথাক্রমে ব্রহ্মা ও বিষ্ণু বের হয়। তাদের কোমর থেকে উপরে দেখানো হয়েছে এবং তাদের একটি পা মাটির উপরে বাঁকানো রয়েছে। ব্রহ্মা ও বিষ্ণু উভয়ই চার-বাহু এবং তাদের সামনের হাত ভাঁজ করে (অঞ্জলিমুদ্রায়)। তার পিছনের হাতে, চতুর্মুখী ব্রহ্মা শ্রুক (বড় কাঠের মই যা অগ্নি বলিতে ঘি দেওয়া হয়) এবং কমণ্ডলু (জল-পাত্র) ধারণ করেন। যখন বিষ্ণু—যিনি কিরীট-মুকুটা (শঙ্কুযুক্ত মুকুট) দিয়ে শোভিত—শঙ্খ ও চক্র ধারণ করেন। একপদ বিশাল প্রভা দ্বারা বেষ্টিত, তার তিনটি ধড় জুড়ে রয়েছে। তৃতীয় আগম পাঠ, উত্তর-কণিকাগম, উল্লেখ করে যে ব্রহ্মা ও বিষ্ণুর চিত্রগুলি আনুপাতিকভাবে ছোট, নারী দেবতাদের জন্য নির্ধারিত আকারের অনুরূপ। এটি দেবত্বের এক পাকে লিঙ্গের সাথে যুক্ত করে, শিবের মূর্তিগত প্রতীক। লিঙ্গপুরাণ শিবকে "এক পা, চার বাহু, তিনটি চোখ এবং একটি ত্রিশূল আছে এমন প্রভু... যিনি তাঁর বাম দিক থেকে বিষ্ণু এবং তাঁর ডান দিক থেকে চার মাথাওয়ালা ব্রহ্মাকে সৃষ্টি করার পর স্থির রয়েছেন" বলে বর্ণনা করেছেন৷ দক্ষিণ ভারতীয় মন্দিরগুলিতে, মূর্তিটির সাথে যোগী বা তপস্বীরা এটির উপাসনা করতে পারে এবং ত্রিমূর্তির বাহনদের দ্বারা: ব্রহ্মার হংস, বিষ্ণুর গরুড় (ঈগল-মানুষ), এবং শিবের নন্দী ষাঁড়।
আলোক চিত্রানুলিপিকারক
ইদানীং ২১শ শতকে এসে চিত্রগ্রহণযন্ত্র বা স্ক্যানার, মুদ্রণযন্ত্র বা প্রিন্টার ও আলোক চিত্রানুলিপিকারক যন্ত্র বা ফটোকপিয়ার - তিন ধরনের যন্ত্র একত্র করে একটি যন্ত্রে পরিণত করা হয়েছে এবং এ ধরনের সমন্বিত যন্ত্র ব্যবহারের পরিমাণ বৃদ্ধি পাচ্ছে। তবে সমন্বিত যন্ত্রের আবির্ভাবের ফলে পুরাতন এক-উদ্দেশ্যের যন্ত্রগুলির দাম অনেক কমে যাওয়ায় এগুলি এখনও অনেক জনপ্রিয়। কারও কারও মতে ভবিষ্যতে মানুষ ফোন, কম্পিউটার বা ট্যাবলেটের পর্দাতেই সবসময় পড়বে এবং আলোক চিত্রানুলিপির প্রয়োজন ধীরে ধীরে হ্রাস পেতে থাকবে।
একপদ
মূর্তিশিল্প
কখনও কখনও, যখন বিষ্ণু ও শিবের পা দেখা যায়, তখন আইকনটিকে বলা হয় ত্রিপদ-ত্রিমূর্তি যখন বিষ্ণু ও শিবের পা দেখানো হয় না, তখন একে বলা হয় একপদ-ত্রিমূর্তি, যদিও উত্তর-কারনাগম পূর্বকে বলেএকপদ-ত্রিমূর্তি। যখন মূর্তিটি বিষ্ণু ও ব্রহ্মার ধড় ছাড়াই দেখানো হয়, তখন এটিকে বলা হয় একপদ-মূর্তি। একপদের আরেকটি ভিন্নতা, মহেশ-একপদ নামে, মহাবলীপুরমের ৮ম শতাব্দীর ত্রাণে দেখা যায়, যেখানে তিনি এক-পা এবং চার-বাহুযুক্ত কিন্তু তার তিনটি দৃশ্যমান মাথা রয়েছে এবং পিছনে ও উপরে একটি মাথা অনুমান করা হয়েছে, এটিকে পাঁচ-মাথাযুক্ত মূর্তি তৈরি করে, যা মহেশ বা সদাশিব নামক পাঁচ-মাথার আকারের অনুরূপ।
উড়িষ্যায়, একপদের মূর্তিটি দক্ষিণ ভারতের থেকে বেশ আলাদা। যদিও তার বৈশিষ্ট্যযুক্ত এক পা, ম্যাটেড চুল এবং অর্ধচন্দ্রাকার চাঁদের হেডগিয়ার রয়েছে, এবং তপস্বী পরিচারক, এখানে একপদকে কখনও বিষ্ণু ও ব্রহ্মার ধড় দিয়ে চিত্রিত করা হয়নি। তিনি চার-বাহু বা দুই-বাহু হতে পারেন এবং তাকে ভৈরবের রূপ হিসাবে বিবেচনা করা হয়, যা শিবের ভয়ঙ্কর দিক। তিনি ছোট দাড়ি ও গোঁফ, ফুসকুড়ি সহ খোলা মুখ এবং ক্রোধপূর্ণ অভিব্যক্তি সহ ফুঁসফুঁক চোখ খেলা করেন। তিনি গ্রীক-দেবতা (খাড়া লিঙ্গমূর্তি সহ) এবং তার কোমরে বাঘের চামড়া পরেন। তিনি তার বুকে বিভিন্ন অলঙ্কার এবং দীর্ঘ যজ্ঞোপবিত (পবিত্র সুতো) পরেন। পরের চিত্রগুলিতে, একপদ আরও ভয়ঙ্কর হতে থাকে, যার মধ্যে মাথার খুলির মালা, সর্প অলঙ্কার ও যজ্ঞোপবিত এবং পায়ের নীচে মৃতদেহ রয়েছে। প্রারম্ভিক চিত্রগুলি তাকে বরদমুদ্রা ভঙ্গি এবং কমণ্ডলু দিয়ে চিত্রিত করে; যাইহোক, পরবর্তীতে এগুলি দামরু ও কপাল দ্বারা প্রতিস্থাপিত হয়। তার অন্যান্য গুণাবলী হতে পারে অক্ষমালা (জপমালা), ত্রিশূল, সর্প, হরিণ। তার তপস্বী পরিচারিকারা ত্রিশূল ধারণ করতে পারে এবং কখনও কখনও তার সাথে একজন মহিলা পরিচারিকা এবং তার বাহন নন্দী থাকে।
বিশ্বকর্মা-শিল্প একপদকে রুদ্রদের মধ্যে একটি হিসাবে উল্লেখ করেছেন এবং তাঁর মূর্তিকে বর্ণনা করেছেন যেটির ১৬টি বাহু রয়েছে এবং তাঁর বাম বাহুতে খাটভাঙ্গা, তীর, চক্র, ডমরু, মুদ্গর, অক্ষমালা ও ত্রিশূল, যার এক হাতে বরদমুদ্রায় ও সঙ্গেতার ডান হাতে একটি ধনুক, ঘন্টা, কপাল, কৌমুদী (অর্ধচন্দ্র), ঘট (পাত্র), পরশু (যুদ্ধ-কুঠার), শক্তি ও তরজানিমুদ্রা ( উত্থিত বা হুমকির তর্জনী সহ ক্রোধের প্রতীক)। যাইহোক, ষোল-সজ্জিত একপদের কোন প্রতিনিধিত্ব পাওয়া যায় না।
উন্নয়ন ও পূজা
একপদের বিবর্তন অস্পষ্ট; যাইহোক, বেশিরভাগ পণ্ডিত একমত যে তিনি বৈদিক দেবতা আজা একপাদ বা অজাইকপদ (অজ ও একপদ-এর সন্ধি) থেকে আবির্ভূত হন। অজা একপদ (এক পায়ের অজাত/অপ্রকাশিত) এর প্রথম উল্লেখ পাওয়া যায় হিন্দুধর্মের প্রাচীনতম ধর্মগ্রন্থ বেদে (যেমন ঋগ্বেদ ২.৩১.৬, ৬.৫০.১৪ ইত্যাদি)। অজা একপদ ঘনিষ্ঠভাবে অহি বুধন্য (গভীর সমুদ্রের সর্প) সঙ্গে যুক্ত, পাঁচটি ঋগবৈদিক স্তোত্রে এবং একবার তাকে ছাড়াই পরেরটির সাথে মিলিত অবস্থায় উপস্থিত হয়। ভি এস আগ্রাওয়ালার মতে, অজা একপদ এবং অহি বুধন্য একই দেবতার যমজ দিক বলে মনে হয়। অন্য ব্যাখ্যা অনুসারে, অজা একপদকে আকাশ ও বজ্রের বন্যার সমর্থক হিসাবে আবাহন করা হয়েছে বলে তাকে বায়বীয় দেবতা বলে মনে হয়। যাস্কের  নইঘন্টুক-এ, অজা একপদকে স্বর্গীয় রাজ্যের দেবতাদের সাথে উল্লেখ করা হয়েছে। অথর্ববেদ তাকে দুটি জগতের তৈরি বলে বর্ণনা করে। তৈত্তিরীয় ব্রাহ্মণ তাকে পূর্ব দিক থেকে উত্থিত বলে বর্ণনা করেছেন। এই পাঠ্যের ভাষ্যকার অজা একপদকে অগ্নি-দেবতা অগ্নির একটি রূপ হিসেবে ব্যাখ্যা করেছেন,  যেমন আধুনিক পণ্ডিত ভি এস আগ্রাওয়ালা করেছেন। নিরুক্তের দুর্গা তাকে সূর্য বলে ব্যাখ্যা করেন এবং কিছু পণ্ডিত তাকে সৌর দেবতাও মনে করেন। কিছু পণ্ডিত তাকে ঝড়ের সাথে যুক্ত করেন এবং অজা একপদকে পৃথিবীতে এক ধারায় নেমে আসা বজ্রপাত হিসাবে ব্যাখ্যা করেন। হিন্দু মহাকাব্যে, একাদশ রুদ্রের একজন এবং শিবের একটি উপাধি হিসাবে বর্ণনা করা হয়েছে, পরিচয় যা এখনও প্রচলিত আছে এবং তার বেশিরভাগ উপস্থাপনায় প্রতিফলিত হয়। মহাকাব্য মহাভারতে, অজা একপদ এবং অহি বুধন্য উভয়কেই রুদ্র হিসাবে বর্ণনা করা হয়েছে। যমজ দেবতাদের স্বর্ণের রক্ষক হিসেবে চিহ্নিত করা হয়, সঙ্গে কুবের, দেবতাদের কোষাধ্যক্ষ। কিছু পুরাণ অজা একপদ এবং অহি বুধন্যকে তিনটি ভিন্ন রুদ্র হিসাবে বর্ণনা করেছে। লিঙ্গপুরাণেও অজা এপদকে রুদ্র হিসেবে বর্ণনা করা হয়েছে। বেশিরভাগ ক্ষেত্রেই শিব হলেন অজা-একপদ সহ রুদ্রদের নিয়ন্ত্রক দেবতা।
একপদ মূর্তিগুলি দক্ষিণ ভারতের অধিকাংশ গুরুত্বপূর্ণ শিব মন্দিরে পাওয়া যায়,  "কোন না কোনো জায়গায়", অন্তত স্তম্ভে খোদাই করা। দক্ষিণ ভারতে পাওয়া একপদ-ত্রিমূর্তি, শৈবদের সাম্প্রদায়িক মিশন প্রদর্শন করে যাতে তারা তাদের ভগবান শিবকে পরম ঈশ্বর হিসেবে প্রতিষ্ঠা করে এবং বিষ্ণু ও ব্রহ্মা তাঁর থেকে বিবর্তিত হয়। অনুরূপ বৈষ্ণব মূর্তিতে বিষ্ণুকে কেন্দ্রীয় অবস্থানে এবং শিব ও ব্রহ্মাকে তাঁর দেহ থেকে উদ্ভূত দেখানো হয়েছে। অন্য ব্যাখ্যা অনুসারে, একপদ মূর্তি হল কঠোর তপস্যায় শিবের। দুই তপস্বী পরিচারক, যারা শ্রদ্ধায় নমস্কার, তার তপস্বী প্রকৃতির উপর জোর দেয়। এই দৃষ্টিভঙ্গিতে, একপদকে "গুরুতর তপস্বী, শুভেচ্ছা বা বর প্রদান ও মুক্তি" এর প্রতীক হিসাবে গণ্য করা হয়। বিশ্বকর্মা-শিল্প একপদের পূজাকে বস্তুগত আনন্দ প্রদান হিসাবে বর্ণনা করেছেন।